qundao/data-zh-poetry huggingface dataset:
初春书事三首·其三
作者：文徵明
朝代：明

晴雀飞飞恋草檐，午风漠漠泛茶烟。雪残东圃梅花后，春在南墙细草边。窗下蠹编消永日，镜中华发感流年。诗逋画债难推脱，应负平生笔砚缘。
初春书事三首·其二
作者：文徵明
朝代：明

流云冉冉度湘帘，绿映轻衫草色鲜。淑气薰人淹宿酒，花香入梦恼春眠。影摇锁影霏霏日，篆袅垆薰细细烟。门掩红尘无过客，自临南牖了残编。
前年
作者：文徵明
朝代：明

前年伴嫁南邻妹，今岁仍陪北舍姨。老我无媒心独苦，闭门好画入时眉。
剑守南宁李君璧与余雅不相识比以仁和教谕校文南畿颇有意于浅薄格于异经不果荐甲戌自杭赴蜀道出吴门邂逅及此因赋赠二诗
作者：文徵明
朝代：明

木落柴门辙迹荒，使君五马自钱塘。虚名羞问吴枫冷，往事空怜古战场。邂逅扁舟江郭晚，苍茫离思蜀山长。慇勤相劝劳相忆，手结青兰杂佩香。使君策士南畿日，曾把文章谒后尘。今古成名真有命，江湖知己负斯人。一经已浃钱塘化，五马还行剑阁春。回首吴山应入梦，野云枫叶渺通津。
剑守南宁李君璧与余雅不相识比以仁和教谕校文南畿颇有意于浅薄格于异经不果荐甲戌自杭赴蜀道出吴门邂逅及此因赋赠二诗·其一
作者：文徵明
朝代：明

木落柴门辙迹荒，使君五马自钱塘。虚名羞问吴枫冷，往事空怜古战场。邂逅扁舟江郭晚，苍茫离思蜀山长。慇勤相劝劳相忆，手结青兰杂佩香。
剑守南宁李君璧与余雅不相识比以仁和教谕校文南畿颇有意于浅薄格于异经不果荐甲戌自杭赴蜀道出吴门邂逅及此因赋赠二诗·其二
作者：文徵明
朝代：明

使君策士南畿日，曾把文章谒后尘。今古成名真有命，江湖知己负斯人。一经已浃钱塘化，五马还行剑阁春。回首吴山应入梦，野云枫叶渺通津。
北江宪副自越州访余吴门饮于杜氏明远楼
作者：文徵明
朝代：明

相逢相别思悠悠，越水吴山烂漫游。时事难言聊对酒，长安在望漫登楼。百年春梦蕉中鹿，万里秋风海上鸥。不尽平生相许意，白头频把旧吴钩。
北郭夜归
作者：文徵明
朝代：明
体裁：五言律诗

北郭钟初绝，还家人倚舟。纵横灯映市，突兀雾沈楼。月落群星出，天垂一水浮。不知寒色重，霜在木棉裘。
十一月六日初度与客饮散独坐诵太白紫极宫诗有感次韵
作者：文徵明
朝代：明

西风自何来，吹我檐下竹。更阑客已散，夜色悽可掬。起行照疏灯，履影不愧独。百年已强半，大梦才信宿。老作负辕驹，无疑我何卜。圆影有盈虚，逝水无终复。天道良不私，吾人自倾覆。岂无径路趋，思之亦云熟。
十五日
作者：文徵明
朝代：明
体裁：七言律诗

银汉无声夜正中，十分秋色小楼东。空瞻朗月思玄度，谁有高怀似庾公。把酒金波浮桂树，捲帘清露滴梧桐。碧云何处人如玉，惆怅东阑一笛风。
十六夜
作者：文徵明
朝代：明
体裁：七言律诗

入眼冰轮积渐摧，白头顾影重徘徊。极知物理盈当缺，自惜流年去不来。蟋蟀早将寒气至，芙蓉都受露华开。殷勤不负花前醉，依旧清光在酒杯。
十日游治平寺再叠前韵
作者：文徵明
朝代：明
体裁：古风

季秋气未肃，鸣禽尚交交。澄空霜华薄，木叶不尽凋。抚舆陟前冈，不觉身已高。回视平湖东，逸峰耸晴霄。但欣双目明，宁辞一身劳。物理会有穷，何以心烦焦。世情共扰扰，吾乐方陶陶。达人悟迁化，千载犹一朝。
十日游治平寺再叠前韵
作者：文徵明
朝代：明

季秋气未肃，鸣禽尚交交。澄空霜华薄，木叶不尽彫。抚舆陟前冈，不觉身已高。回视平湖东，逸峰耸晴霄。但欣双目明，宁辞一身劳。物理会有穷，何以心烦焦。世情共扰扰，吾乐方陶陶。达人悟迁化，千载犹一朝。
十月
作者：文徵明
朝代：明
体裁：五言律诗

十月蹉跎尽，严风忽满城。积寒裘失重，绵雨榻生情。人事莽无际，岁功垂又成。凋零馀短菊，殢眼得时明。
十月
作者：文徵明
朝代：明

尘凝四壁漠然空，十月江南见朔风。细雨挟寒催木叶，弱云将暝暗房栊。壮心迂拙怀时事，病骨萧条感岁功。忍死不妨留笔砚，尽堪相慰寂寥中。
十月
作者：文徵明
朝代：明

江南十月乍风埃，帘箔垂寒昼不开。身计萧萧存断简，人情黯黯付深杯。雨中秋事芙蓉尽，霜后时新橘柚来。抱病经旬宾客减，卧看香鼎篆萦回。
十月五日出城暮归门阖留宿南濠王氏楼与履约昆仲夜话有作
作者：文徵明
朝代：明

永济桥南水阁斜，夜深投宿静无哗。淹留短榻行边约，只尺孤城梦里家。碧树报风吟细叶，青灯闪雨落寒花。玄言寂寞都无寐，消得清腴一味茶。
千叶梅与方山人同赋
作者：文徵明
朝代：明

缃梅奕叶照琼枝，不是横斜旧日姿。繁雪吹香春剪剪，冷云团树玉差差。罗浮梦断情稠叠，瑶圃风生佩陆离。一任阶前明月碎，清真不负岁寒期。
午门朝见
作者：文徵明
朝代：明

祥光浮动紫烟收，禁漏初传午夜筹。乍见扶桑明晓仗，却瞻阊阖觐宸旒。一痕斜月双龙阙，百叠春云五凤楼。潦倒江湖今白发，可能供奉殿东头。
南乡子
作者：文徵明
朝代：明

香暖透春肌，满眼新娇睡起迟。燕子不来三月尽，依依，手撚残花玉一枝。风袅鬓云垂，无限闲愁隐翠眉。好梦不成春自去，相思，只有青团扇子知。
南楼
作者：文徵明
朝代：明

南楼冰雪尽，江郭岁年穷。暮岭延西日，枯条振北风。孤云天一握，万事鬓双蓬。徙倚青烟灭，萧条在眼中。西山开晚霁，返照落窗中。岁事收残雪，生涯入断鸿。寒多裘失重，愁剧酒无功。零落双桐树，萧萧不受风。
南楼
作者：文徵明
朝代：明

南楼日上晓光澄，北郭烟消万井明。膏雨一番苏弱柳，春风几处啭新莺。秪应旧病随寒尽，无复閒愁共草生。起绕江梅觅新句，惜花自是老年情。
南楼
作者：文徵明
朝代：明

狂搔白发倚南楼，落日边声入暮愁。万里长风谁破浪，一时沧海遂横流。敢言多垒非吾耻，空复崩天负杞忧。安得甘霖洗兵马，浮云明灭思悠悠。
南楼二首·其一
作者：文徵明
朝代：明
体裁：五言律诗

南楼冰雪尽，江郭岁年穷。暮岭延西日，枯条振北风。孤云天一握，万事鬓双蓬。徙倚青烟灭，萧条在眼中。
南楼二首·其二
作者：文徵明
朝代：明
体裁：五言律诗

西山开晚霁，返照落窗中。岁事收残雪，生涯入断鸿。寒多裘失重，愁剧酒无功。零落双桐树，萧萧不受风。
南楼二首陈以可近岁筑室陈湖专理农业时以诗见寄誇其所得比来秋成当益乐辄赋秋晚田家乐事十首寄之·其一
作者：文徵明
朝代：明
体裁：五言律诗

筑室姚江上，陈湖东复东。旧谙风俗厚，近喜岁年丰。晚醉茅柴酒，朝羹踏地菘。村居今已习，那复念城中。
卜算子
作者：文徵明
朝代：明

酒醒夜堂凉，雨过湘帘卷。时见流萤度短墙，乍近依然远。欲睡更迟徊，徙倚阑干遍。不觉西楼阙月斜，寂寞桐阴转。
卜算子
作者：文徵明
朝代：明
体裁：词

酒醒夜堂凉，雨过湘帘捲。时见流萤度短墙，乍近依然远。欲睡更迟徊，徙倚阑干遍。不觉西楼阙月斜，寂寞桐阴转。
卢龙观
作者：文徵明
朝代：明

卢龙高观压江城，登望遥关绝塞情。愁外钟山双眼碧，胸中扬子一帆轻。秋云在野看逾静，晚日当轩落更明。安得仙人携绿绮，石坛来写万松声。
即事
作者：文徵明
朝代：明

卯酒意醺然，焚香闭阁眠。长安尘十丈，不到竹窗前。露下葛衣单，参差林影寒。依然残夜月，不在石湖看。上书无复志，把酒自多情。筹国诸公在，吾何耻圣明。青衫跨羸骖，白首供朝谒。自笑老忘还，不嫌官太拙。
即事·其一
作者：文徵明
朝代：明

卯酒意醺然，焚香闭阁眠。长安尘十丈，不到竹窗前。
即事·其三
作者：文徵明
朝代：明

上书无复志，把酒自多情。筹国诸公在，吾何耻圣明。
即事·其二
作者：文徵明
朝代：明

露下葛衣单，参差林影寒。依然残夜月，不在石湖看。
即事·其四
作者：文徵明
朝代：明

青衫跨羸骖，白首供朝谒。自笑老忘还，不嫌官太拙。
厓山大忠祠
作者：文徵明
朝代：明

鼎湖龙远野云阴，慷慨中流誓国心。臣力不支香气竭，忠䰟有限海波深。百年仁义空澌尽，此日神州遂陆沉。峻节奇功磨不得，崖山突兀自千寻。皇天不祐宰臣谋，万里楼船一浪休。飘荡已知吾事去，覆亡安用此身浮。祗今潮自如期至，终古江应不尽流。折戟并销尘海换，行人犹自说碙州。频年航海欲何为，天厌中原遂不支。满地江湖无死所，际天风浪有平时。仓皇一念聊臣分，寂寞中流赖史知。回首又看强敌灭，寒潮自绕大忠祠。千载英雄馀恨在，怒涛惊浪日摏撞。有天肯与仇同戴，无面能看主再降。烈士深悲甘蹈海，中原不复竟如江。君王莫罪风波恶，应是憸人解覆邦。
厓山大忠祠·其一
作者：文徵明
朝代：明

鼎湖龙远野云阴，慷慨中流誓国心。臣力不支香气竭，忠䰟有限海波深。百年仁义空澌尽，此日神州遂陆沉。峻节奇功磨不得，崖山突兀自千寻。
厓山大忠祠·其一
作者：文徵明
朝代：明
体裁：七言律诗

鼎湖龙远野云阴，慷慨中流誓国心。臣力不支香气竭，忠魂有限海波深。百年仁义空澌尽，此日神州遂陆沉。峻节奇功磨不得，崖山突兀自千寻。
厓山大忠祠·其三
作者：文徵明
朝代：明

频年航海欲何为，天厌中原遂不支。满地江湖无死所，际天风浪有平时。仓皇一念聊臣分，寂寞中流赖史知。回首又看强敌灭，寒潮自绕大忠祠。
厓山大忠祠·其二
作者：文徵明
朝代：明

皇天不祐宰臣谋，万里楼船一浪休。飘荡已知吾事去，覆亡安用此身浮。祗今潮自如期至，终古江应不尽流。折戟并销尘海换，行人犹自说碙州。
厓山大忠祠·其四
作者：文徵明
朝代：明

千载英雄馀恨在，怒涛惊浪日摏撞。有天肯与仇同戴，无面能看主再降。烈士深悲甘蹈海，中原不复竟如江。君王莫罪风波恶，应是憸人解覆邦。
叔父侍御致仕诗二首·其一
作者：文徵明
朝代：明
体裁：七言律诗

圣恩刚遂我公私，乞与閒身未老时。行乐拟裁居士服，入山谁送草堂赀。浮云多态何当散，高鸟无求不可羁。明月青山一杯酒，閒情未许俗人知。
叔父侍御致仕诗二首·其二
作者：文徵明
朝代：明
体裁：七言律诗

诏许先生解旧官，依然豸绣贲丘园。孤危宜负平生志，归宿还叨旷荡恩。谁谓今人无古道，欣看盛事出家门。从今只办溪山乐，世事如棋不足论。
古风赠郑先生
作者：文徵明
朝代：明
体裁：古风

紫兰生谷中，英英茁琼芽。芳根抱幽独，不知桃李花。桃李当春时，明丽烘朝霞。物化归有尽，秾艳无常华。风雨日夕至，零落空泥沙。回看幽谷丛，奕叶含芬葩。旁滋百亩蕙，留夷均揭车。申椒杂蘅芷，百馥纷交加。终资扈纫收，岂久在天涯。胡犹困薋菉，日暮令人嗟。被服平生怀，欲往道匪遐。愿言从明洁，卒岁保贞嘉。
吊伪周故址（戊午）
作者：文徵明
朝代：明

废鼓楼前蔓草多，夕阳骑马下坡陀。欲谈天祐谁堪问，自唱西风菜叶歌。
同南充王子正登昆山卧云阁
作者：文徵明
朝代：明
体裁：七言律诗

春雨初晴白玉峰，春风冠盖一尊同。使君不负青山约，高会还参白发翁。烟领夕阳飞鸟背，天围平野曲栏东。怪来日暮衣裳冷，身在卧云高阁中。
同子重晚步过竹堂
作者：文徵明
朝代：明

河股东来得断垣，一龛清梵托旃檀。苍苔绕径无尘到，落日敲门借竹看。风急帘光先送暝，春阴梅韵独禁寒。垆香深寂蒲团净，欲就山僧结淡欢。
同履仁濯足剑池
作者：文徵明
朝代：明

舍舟即嵚崎，探策入窈窕。穷崖擘苍铁，直下千寻表。绝磴悬飞梁，仰首心欲悼。阴壑多长风，六月更幽悄。秋声落井干，翠雨滴深筱。与君富閒怀，竟日恣幽讨。都将双足尘，濯向千年沼。
同次明九逵及王氏兄弟汎舟游横山
作者：文徵明
朝代：明

兰桡十里下横塘，漠漠风撩鬓影凉。野水秋来寒玉净，碧山西去暮云长。行边黄偃禾栖亩，眼底红酣树饱霜。飞尽落霞新月上，空江渺渺白蘋香。
同次明诸君采莲泾閒泛
作者：文徵明
朝代：明

采莲泾上雨初收，秋色催人烂漫游。日暮白蘋风乍起，陂南黄叶水交流。美人齐唱沧浪曲，綵鹢斜穿窈窕洲。落尽晚花无那冷，一樽相属更夷犹。
同王履约过道复东堂时雨后牡丹狼藉存叶底一花感而赋诗邀道复履约同作
作者：文徵明
朝代：明

推脱尘缘意绪佳，冲泥先到故人家。春来未负樽前笑，雨后犹馀叶底花。矮纸凝霜供小草，浅瓯吹雪试新茶。凭君莫话蹉跎事，绿树黄鹂有岁华。
听竹
作者：文徵明
朝代：明
体裁：古风

虚斋坐深寂，凉声送清美。杂佩摇天风，孤琴泻流水。寻声自何来，苍竿在庭圯。泠然如有应，声耳相诺唯。竹声良已佳，吾耳亦清矣。谁云听在竹，要识听由己。人清比脩竹，竹瘦比君子。声入心自通，一物聊彼此。傍人漫求声，已在无声里。不然吾自吾，竹亦自竹尔。虽日与竹居，终然邈千里。请看太始音，岂入筝琶耳。
吴隐之画像
作者：文徵明
朝代：明

贪廉自我非泉致，刺史诗篇万古新。展卷萧然袍笏在，世间多少负惭人。十年遗像识真难，重是高风不可刊。一样广州俱刺史，几人传入画图看。
吴隐之画像·其一
作者：文徵明
朝代：明

贪廉自我非泉致，刺史诗篇万古新。展卷萧然袍笏在，世间多少负惭人。
吴隐之画像·其二
作者：文徵明
朝代：明

十年遗像识真难，重是高风不可刊。一样广州俱刺史，几人传入画图看。
吾尹邀游虎丘奉次席间联句
作者：文徵明
朝代：明

使君置酒赞公房，飞盖追随草木光。选胜不辞萧寺远，为閒翻遣老僧忙。千村霁雪人凭阁，一坞碧云山堕墙。斜日离离宾客乱，好修故事续欧阳。
和杨铁厓石湖花游曲
作者：文徵明
朝代：明
体裁：古风

石湖雨歇山空濛，美人却扇歌回风。歌声宛转菱花里，鸳鸯飞来天拍水。当时仙伯醉云门，酒痕翻污石榴裙。遗踪无复芳尘步，湖上空馀昔人墓。昔人既去今人来，千载风流付一杯。雪藕萦丝荐冰碗，蛱蝶穿花逐歌板。夕阳刚去画桥西，一段春光属品题。伤心不见催花使，只有黄鹂啼再四。无限春愁谁与笺，玉奴会唱紫霞篇。
和答石田先生落花十首
作者：文徵明
朝代：明

点径沾篱已灿然，飞帘扑面更翩联。红吹晴雪风千片，锦蹙春云浪一川。老惜鬓飘禅榻畔，醉看燕蹴舞筵前。无情刚恨通宵雨，断送芳华又一年。零落佳人意暗伤，为谁憔悴减容光。将飞更舞迎风面，已褪犹嫣洗雨妆。芳草一年空路陌，绿阴明日自池塘。名园酒散春何处，惟有归来屐齿香。蜂撩褪粉偶粘衣，春减都消一片飞。蒂挠园风无那弱，影摇庭日已全稀。樽前漫有盈盈泪，陌上空歌缓缓归。未便小斋浑寂寞，绿阴幽草胜芳菲。怅人无柰晓风何，逐水纷纷不恋柯。春雨捲帘红粉瘦，夜凉踏影月明多。章台旧事愁边路，金缕新声梦里歌。过眼莫言皆物幻，别收功实在蜂窠。战红酣紫一春忙，回首春归属渺茫。竟为雨残缘太冶，未随风尽有馀香。美人睡起空攀树，蛱蝶飞来却过墙。脉脉芳情天万里，夕阳应断水边肠。桃蹊李径绿成丛，春事飘零付落红。不恨佳人难再得，缘知色相本来空。舞筵意态飞飞燕，禅榻情怀袅袅风。蝶使蜂媒都懒慢，一番无味夕阳中。开喜秾纤落更幽，树头何用胜溪头。有时细数坐来久，尽日贪看忘却愁。惹草萦沙风冉冉，伤春恨别水悠悠。不堪旧病仍中酒，疏雨浓烟锁画楼。风袅残枝已不任，那堪万点更愁人。清溪浣恨难成锦，红雨鏖香并作尘。明月黄昏何处怨，游丝白日静中春。急须办取东栏醉，倒地犹堪藉绮茵。飞如有恋堕无声，曲砌斜台看得盈。细草栖香朱点染，晴丝撩片玉轻明。江风飘泊明妃泪，绿叶差池杜牧情。赖是主人能爱惜，不曾缘客扫柴荆。情知芳事去还来，眼底飘飘自可哀。春涨平添弃脂水，晓寒思筑避风台。沾衣成阵看非雨，点径能匀衬有苔。秾绿已无藏艳处，笑他蜂蝶尚徘徊。
和答石田先生落花十首·其一
作者：文徵明
朝代：明

点径沾篱已灿然，飞帘扑面更翩联。红吹晴雪风千片，锦蹙春云浪一川。老惜鬓飘禅榻畔，醉看燕蹴舞筵前。无情刚恨通宵雨，断送芳华又一年。
和答石田先生落花十首·其七
作者：文徵明
朝代：明

开喜秾纤落更幽，树头何用胜溪头。有时细数坐来久，尽日贪看忘却愁。惹草萦沙风冉冉，伤春恨别水悠悠。不堪旧病仍中酒，疏雨浓烟锁画楼。
和答石田先生落花十首·其三
作者：文徵明
朝代：明

蜂撩褪粉偶粘衣，春减都消一片飞。蒂挠园风无那弱，影摇庭日已全稀。樽前漫有盈盈泪，陌上空歌缓缓归。未便小斋浑寂寞，绿阴幽草胜芳菲。
和答石田先生落花十首·其九
作者：文徵明
朝代：明

飞如有恋堕无声，曲砌斜台看得盈。细草栖香朱点染，晴丝撩片玉轻明。江风飘泊明妃泪，绿叶差池杜牧情。赖是主人能爱惜，不曾缘客扫柴荆。
和答石田先生落花十首·其二
作者：文徵明
朝代：明

零落佳人意暗伤，为谁憔悴减容光。将飞更舞迎风面，已褪犹嫣洗雨妆。芳草一年空路陌，绿阴明日自池塘。名园酒散春何处，惟有归来屐齿香。
和答石田先生落花十首·其五
作者：文徵明
朝代：明

战红酣紫一春忙，回首春归属渺茫。竟为雨残缘太冶，未随风尽有馀香。美人睡起空攀树，蛱蝶飞来却过墙。脉脉芳情天万里，夕阳应断水边肠。
和答石田先生落花十首·其八
作者：文徵明
朝代：明

风袅残枝已不任，那堪万点更愁人。清溪浣恨难成锦，红雨鏖香并作尘。明月黄昏何处怨，游丝白日静中春。急须办取东栏醉，倒地犹堪藉绮茵。
和答石田先生落花十首·其六
作者：文徵明
朝代：明

桃蹊李径绿成丛，春事飘零付落红。不恨佳人难再得，缘知色相本来空。舞筵意态飞飞燕，禅榻情怀袅袅风。蝶使蜂媒都懒慢，一番无味夕阳中。
和答石田先生落花十首·其十
作者：文徵明
朝代：明

情知芳事去还来，眼底飘飘自可哀。春涨平添弃脂水，晓寒思筑避风台。沾衣成阵看非雨，点径能匀衬有苔。秾绿已无藏艳处，笑他蜂蝶尚徘徊。
和答石田先生落花十首·其四
作者：文徵明
朝代：明

怅人无柰晓风何，逐水纷纷不恋柯。春雨捲帘红粉瘦，夜凉踏影月明多。章台旧事愁边路，金缕新声梦里歌。过眼莫言皆物幻，别收功实在蜂窠。
和陈鲁南二色菊 其一 黄菊
作者：文徵明
朝代：明
体裁：五言律诗

秋色一篱雨，寒英百剪霜。宫妆娇映额，后服淡生香。灿烂袅蹄重，䙰褷鹄羽长。西风不相负，岁岁有重阳。
和陈鲁南二色菊 其二 白菊
作者：文徵明
朝代：明
体裁：五言律诗

閒淡岁寒姿，金行自及时。月明霜剪剪，秋净玉差差。短翅蝶迷粉，脩翎鹤有仪。瑶华谁与赋，寂寞自东篱。
咏丽文
作者：文徵明
朝代：明

萧散平生一布裘，纸窗竹榻自夷犹。常贫总坐能诗累，绩学曾为应举谋。方外老僧邀结夏，山中啼鸟伴吟秋。病妻稚子从侵迫，眉上元来不着愁。
咏叔英
作者：文徵明
朝代：明

白襕憔悴走埃尘，曾有声名动缙绅。零落田园多故后，淹留场屋过时人。群居学道能违俗，半世收书不讳贫。怪是偏多岩壑意，自家生长太湖滨。
咏嗣业
作者：文徵明
朝代：明

楚楚璚枝出谢庭，紫芝眉宇玉生棱。茶经陆羽曾传诀，书品阳冰已入能。閒洗碧桐留野客，醉围红袖狎山僧。相思不到西轩下，想见清香对榻凝。
咏孔周
作者：文徵明
朝代：明
体裁：七言律诗

围坐清谈麈尾长，墨痕狼籍练裙香。水亭纨扇歌杨柳，春院琵琶醉海棠。王谢风流才子弟，齐梁烟月锦篇章。豪华岂是泥沙物，好在挥毫白玉堂。
咏孔周
作者：文徵明
朝代：明

围坐清谈麈尾长，墨痕狼藉练裙香。水亭纨扇歌杨柳，春院琵琶醉海棠。王谢风流才子弟，齐梁烟月锦篇章。豪华岂是泥沙物，好在挥毫白玉堂。
咏寅之
作者：文徵明
朝代：明

十年昂首抗风尘，未信儒冠解误身。行比曾参还负谤，文师韩子力排陈。鸡群落落孤栖鹤，瑞世翘翘一角麟。莫怪操竿经岁困，赏音须属当家人。
咏尧民案上盆兰
作者：文徵明
朝代：明

崇兰移自荆溪上，小盎春深自着花。宾客清閒尘土远，晓窗亲沃案头茶。渺渺微风约佩环，楚江清落研屏间。美人不见瑶琴歇，一卷离骚对掩关。
咏尧民案上盆兰·其一
作者：文徵明
朝代：明

崇兰移自荆溪上，小盎春深自着花。宾客清閒尘土远，晓窗亲沃案头茶。
咏尧民案上盆兰·其二
作者：文徵明
朝代：明

渺渺微风约佩环，楚江清落研屏间。美人不见瑶琴歇，一卷离骚对掩关。
咏庭前丛菊
作者：文徵明
朝代：明

寒英剪剪弄轻黄，百卉凋零见此芳。天意也应怜晚节，秋光端不负重阳。郊原惨淡风吹日，篱落萧条夜有霜。输与陶翁能领略，南山在眼酒盈觞。
咏文信国事四首
作者：文徵明
朝代：明

地转天旋事不同，老臣临市自从容。誓将西岭填东海，忍着南冠向北风。千里勤王空赴义，百年养士独收功。人间别有成仁乐，未用区区悼此公。仓卒勤王万里身，风尘颠倒作累臣。三纲已去嗟何补，一死临期认自真。直以安危系天下，未宜成败论斯人。遗文尚可诛奸贼，何但悲辛泣鬼神。国势已离天命去，孤臣狼狈阻残兵。分当如此馀非计，事讫无成死有名。平日公卿咸肉食，千年忠义属书生。天心悔祸宁无日，惜不令公见肃清。南北间关百战馀，此身宗社许驰驱。可怜功业惟诗在，自决存亡与国俱。强敌至残犹叹服，皇天无意竟何如。平生心事堪谁诉，漫托他年半纸书。
咏文信国事四首·其一
作者：文徵明
朝代：明

地转天旋事不同，老臣临市自从容。誓将西岭填东海，忍着南冠向北风。千里勤王空赴义，百年养士独收功。人间别有成仁乐，未用区区悼此公。
咏文信国事四首·其三
作者：文徵明
朝代：明

国势已离天命去，孤臣狼狈阻残兵。分当如此馀非计，事讫无成死有名。平日公卿咸肉食，千年忠义属书生。天心悔祸宁无日，惜不令公见肃清。
咏文信国事四首·其二
作者：文徵明
朝代：明

仓卒勤王万里身，风尘颠倒作累臣。三纲已去嗟何补，一死临期认自真。直以安危系天下，未宜成败论斯人。遗文尚可诛奸贼，何但悲辛泣鬼神。
咏文信国事四首·其四
作者：文徵明
朝代：明

南北间关百战馀，此身宗社许驰驱。可怜功业惟诗在，自决存亡与国俱。强敌至残犹叹服，皇天无意竟何如。平生心事堪谁诉，漫托他年半纸书。
咏次明
作者：文徵明
朝代：明

风神凝远玉无瑕，十载论交似饮茶。深静不教窥喜愠，宽閒能自应纷华。寄情时有摴蒱乐，博物咸推鉴赏家。犹自一经淹举子，年年随伴踏槐花。
咏玉兰花
作者：文徵明
朝代：明
体裁：七言律诗

孤根疑自木兰堂，怪得人呼作女郎。绕砌春风怜谢傅，一天明月梦唐昌。冷魂未放清香浅，深院谁窥缟袂长。漫说辛夷有瓜葛，后开应是愧秾妆。
咏白燕
作者：文徵明
朝代：明
体裁：七言律诗

高下翩翻雪羽齐，江南社后絮飞时。梦回王谢乌衣尽，舞罢昭阳缟袖垂。帘外风轻银剪剪，钗头春冷玉差差。画楼霜月伤心处，只许张家盼盼知。
咏芙蓉
作者：文徵明
朝代：明
体裁：七言律诗

九月霜清卉草荒，拒霜池上独宜霜。谁怜憔悴春无主，赖是迟回晚自芳。太液风烟情黯黯，仙人城阙事茫茫。幽贞自有金茎菊，相对疏篱各淡妆。
喜雨
作者：文徵明
朝代：明
体裁：七言律诗

弱云将暝暗松关，急雨萧然落坐间。山鸟近人呼滑滑，春泉隔屋送潺潺。小窗破睡茶瓯浅，别院生凉羽扇閒。满目新诗题不得，登楼自看郭西山。
喜雨
作者：文徵明
朝代：明

弱云将暝暗柴关，急雨萧然落坐间。山鸟近人呼滑滑，春泉隔屋送潺潺。小窗破睡茶瓯浅，别院生凉羽扇閒。满目新诗题不得，登楼自看郭西山。
四月
作者：文徵明
朝代：明

风雨将春去，清和四月天。桐阴摇白日，草色散青烟。兴寄琴樽外，筋骸杖履前。若为消永昼，窗下有残编。春雨绿阴肥，雨晴春亦归。花残莺独啭，草长燕交飞。香箧青缯扇，筠窗白葛衣。抛书寻午枕，新暖梦依微。
四月二首·其一
作者：文徵明
朝代：明
体裁：五言律诗

风雨将春去，清和四月天。桐阴摇白日，草色散青烟。兴寄琴樽外，筋骸杖履前。若为消永昼，窗下有残编。
四月二首·其二
作者：文徵明
朝代：明
体裁：五言律诗

春雨绿阴肥，雨晴春亦归。花残莺独啭，草长燕交飞。香箧青缯扇，筠窗白葛衣。抛书寻午枕，新暖梦依微。
因读旌功录有感徐武功事
作者：文徵明
朝代：明

固锁高垣事可吁，更凭何罪易皇储。诸公方有同谋惧，识者能无意外虞。机会如斯何可失，功名之际本难居。冤哉一掬江湖血，信史他年未必书。
壬子元旦饮毛石屋家观郡邑迎春盖明日立春也次东坡韵
作者：文徵明
朝代：明

昨夕今朝迹已陈，头颅种种岁华新。土牛郭外才驱厉，綵燕筵前已得春。对酒不应谈世事，赏心刚喜及良辰。坐中潦倒谁应甚，老我颓然第一人。
壬子岁除
作者：文徵明
朝代：明

残灯明灭照头颅，八十三龄过隙虚。一岁又从今夕尽，馀生消得几番除。老知无地酬君宠，贫喜传家有父书。独有梅花堪慰藉，春风消息定何如。
处州刘学谕敔乃刘龙洲远孙便道拜龙洲墓于昆山作诗送之
作者：文徵明
朝代：明

玉峰之阳荒古原，秋草数尺封寒云。诗魂醉魄渺何许，山人尚识龙洲坟。龙洲先生天下士，曾以危言犯天子。肯缘禄豢倚时人，竟把残骸托知己。彘肩斗酒意翩然，不见风流三百年。诸孙沿牒下吴船，到此忍不相流连。当日声华元不改，风雨荒祠俨犹在。祭田修复勤故老，仆碑重立烦贤宰。旁人怀古尚勤惓，况也博士诸孙贤。源流不隔千里远，椒浆天假今朝缘。精神恍惚如相授，父老追随为搔首。谁云声迹不相闻，要识忠贤须有后。宦途南北不终留，片帆又逐浙江流。白云天际渺无极，梦魂常在玉峰头。
夏夜
作者：文徵明
朝代：明

烦熇厌修晷，延缘迟清宵。落景不敛暑，馀火夕自骄。陈床弗能寐，起坐荫繁条。珍簟无凉思，瑶纨有温飙。安得凌风翮，万里随飘摇。银蟾丽皎皎，云幕捲寥寥。仰睇河汉流，无能挽天瓢。似闻陇亩欢，夏暵敷良苗。既洽三农利，奚辞一身焦。所念肌骨柔，不任寒暑消。功业未有会，已复朱颜凋。
夏意
作者：文徵明
朝代：明

五月江南樱笋残，疏花吹尽绿漫漫。
雨来恰及梅黄候，春去犹余麦秀寒。
白日幽深茅屋静，野情萧散苎袍宽。
美人何处经时别，满耳新蝉独倚阑。
夏意
作者：文徵明
朝代：明

五月江南樱笋残，疏花吹尽绿漫漫。雨来恰及梅黄候，春去犹馀麦秀寒。白日幽深茆屋静，野情萧散苧袍宽。美人何处经时别，满耳新蝉独倚阑。
夏日
作者：文徵明
朝代：明
体裁：五言律诗

境寂昼偏永，心清暑气微。老兼疏笔研，性复懒裳衣。隐几双桐转，褰帘独鸟飞。茗薰聊自适，不怪客来稀。
夏日
作者：文徵明
朝代：明
体裁：七言律诗

永夏茅堂风日嘉，凉阴寂历树交加。客来解带围新竹，燕起冲檐落晚花。领略清言苍玉麈，破除沈困紫团茶。六街车马尘如海，不到柴桑处士家。
夏日同次明履仁治平寺纳凉
作者：文徵明
朝代：明

竹根雨过石苔斑，钟梵萧然昼掩关。坐爱微凉生碧殿，忽看飞雨失青山。云分暝色来天外，风捲湖声落树间。最是晚晴堪眺咏，夕阳横抹蓼花湾。山中六月可逃禅，相与清斋佛座前。风细石坛松落子，雨深沙窦竹垂鞭。别来光景浑依旧，壁上题名不记年。底用忘归归自好，晚霞新月载溪船。寂寂云堂车马稀，阴阴灌木暑光微。竹根雨过蛙争吠，松下日斜僧未归。每见青山羞世网，欲临流水置柴扉。紫薇胜槩吾能领，只恐时情与愿违。
夏日同次明履仁治平寺纳凉·其一
作者：文徵明
朝代：明

竹根雨过石苔斑，钟梵萧然昼掩关。坐爱微凉生碧殿，忽看飞雨失青山。云分暝色来天外，风捲湖声落树间。最是晚晴堪眺咏，夕阳横抹蓼花湾。
夏日同次明履仁治平寺纳凉·其三
作者：文徵明
朝代：明

寂寂云堂车马稀，阴阴灌木暑光微。竹根雨过蛙争吠，松下日斜僧未归。每见青山羞世网，欲临流水置柴扉。紫薇胜槩吾能领，只恐时情与愿违。
夏日同次明履仁治平寺纳凉·其二
作者：文徵明
朝代：明

山中六月可逃禅，相与清斋佛座前。风细石坛松落子，雨深沙窦竹垂鞭。别来光景浑依旧，壁上题名不记年。底用忘归归自好，晚霞新月载溪船。
夏日睡起
作者：文徵明
朝代：明
体裁：七言律诗

绿阴如水夏堂凉，翠簟含风午梦长。老去自于闲有得，困来时与客相忘。松窗试笔端溪滑，石鼎烹云顾渚香。一鸟不鸣心境寂，此身真不愧羲皇。
夏日睡起
作者：文徵明
朝代：明

绿阴如水夏堂凉，翠簟含风午梦长。老去自于闲有得，困来每与客相忘。松窗试笔端溪滑，石鼎烹云顾渚香。一鸟不鸣心境寂，此身真不愧羲皇。
夏日简履约
作者：文徵明
朝代：明
体裁：五言律诗

王子清虚甚，萧閒味道腴。焚香供燕寝，闭阁读残书。适俗无尘韵，还山有竹居。遥应苦喧杂，伏日兴何如。
夏日閒居
作者：文徵明
朝代：明

门巷幽深白日长，清风时洒玉兰堂。粉墙树色交深夏，羽扇茶瓯共晚凉。病起经时疏笔研，晏居终日懒衣裳。偶然无事成媮惰，不是栖迟与世忘。
夏日雨后书事
作者：文徵明
朝代：明

瓦溜初停旭日高，苔花晕碧草齐腰。一番浓绿催朱夏，昨夜新波失断桥。积雨情怀浑欲病，乍暄衣着最难调。西斋睡起都无事，时有幽禽破寂寥。
夏日饮以可池亭
作者：文徵明
朝代：明

笔床书卷绕壶觞，到此欣然百事忘。自笑频来非俗客，只愁难却是清忙。池塘听雨烦心净，轩槛迎风醉面凉。绿树缭垣啼鸟寂，更从何处觅江乡。
夏雨
作者：文徵明
朝代：明
体裁：七言律诗

六月飞尘扑面黄，萧然一雨破骄阳。长风鼓浪翻茅屋，宿雾排云压短墙。秋事已占南亩喜，午眠仍饱北窗凉。登楼别启西窗看，横卷湘帘一片苍。
夜坐
作者：文徵明
朝代：明

凉声传漏点，夜色转楼阴。遥汉三星度，空庭万籁沉。草辉萤个个，树影月林林。稍觉尘氛远，閒愁不上心。
夜坐
作者：文徵明
朝代：明
体裁：古风

幽人被酒夜不眠，揽衣起坐垂堂前。参差花影忽满地，仰见明月流青天。微风吹空星漠漠，时有羁鸿度寥廓。美人不来更漏沈，天南缥缈银河落。
夜坐
作者：文徵明
朝代：明

幽人被酒夜不眠，揽衣起坐垂堂前。参差花影忽满地，仰见明月流青天。微风吹空星漠漠，时有羁鸿度寥廓。美人不来更漏沉，天南缥缈银河落。
夜坐
作者：文徵明
朝代：明

溽暑夜不寐，凉风初解围。起看星汉动，坐久语音稀。残月耿犹在，流萤忽自飞。一声何处鹤，露下欲沾衣。
夜坐闻雨有怀子畏次韵奉简
作者：文徵明
朝代：明

皋桥南畔唐居士，一榻秋风拥病眠。用世已销横槊气，谋身未办买山钱。镜中顾影鸾空舞，枥下长鸣骥自怜。正是忆君无奈冷，萧然寒雨落窗前。
夜泊南浔
作者：文徵明
朝代：明

春寒漠漠拥重裘，灯火南浔夜泊舟。风势北来疑雨至，波光南望接天流。百年云水原无定，一笑江湖本浪游。赖是故人同旅宿，清樽相对散牢愁。
大雪不出偶成八韵自斋中所见外皆禁不犯
作者：文徵明
朝代：明

静坐朝慵出，不知风雪临。凝晖上窗纸，积冷到衣衿。小片投墙隙，馀威结研心。聆音琤可喜，想像浩难禁。童子传来看，家人报说深。卷书空自照，杯酒不辞斟。意赏何烦对，传闻不害吟。未应闭户卧，不及放舟寻。
天池
作者：文徵明
朝代：明
体裁：古风

碧云十里山重重，举首忽见莲花峰。晴岚霏空展苍壁，午阴匝地摇长松。游人著脚万松顶，蜿蜒细路凌飞筇。不知去地几千丈，乃有寒濑流琤琮。微波吹鱼动石脚，倒影落镜浮云容。临流弄玉摇明空，水中照见青芙蓉。穹崖擘铁迸雪乳，定出天造非人庸。下方春来万井渴，安得此泽常溶溶。我疑高源隐天汉，或是阴壑蟠虬龙。又疑造物喜变幻，颠倒景象潜其踪。不然水湿本就下，一泓上出夫何从。尝闻此山可度难，灵区信是千年钟。枕中秘记谁复悉，异人有在何当逢。
天界寺
作者：文徵明
朝代：明

城南宝刹旧称雄，晋代庄严在眼中。绝壁星辰连阁道，上方龙象涌珠宫。翠围岚岫层层雨，凉入松杉院院风。身世茫茫尘土满，欲依莲社住江东。
失解东归口占
作者：文徵明
朝代：明

七试无成只自怜，东归还逐下江船。向来罪业无人识，虚占时名二十年。
失解无聊用履仁韵写怀兼简蔡九逵
作者：文徵明
朝代：明

夜半休惊负壑舟，已应吾道属沧洲。梦中桂树青天月，江上芙蓉玉露秋。疲马尚怜衔橛在，冥鸿翻困稻粱谋。倦游更忆相如远，落日苍茫立渡头。
奉天殿早朝二首
作者：文徵明
朝代：明

天外鸣鞭肃禁宸，朝廷献纳有司存。罘罳拂曙楼台迥，象魏连云观阙尊。夹陛书思端万笏，上方求谏辟千门。宫墙树色深于染，总受天家雨露恩。月转苍龙阙角西，建章云敛玉绳低。碧箫双引鸾声细，綵扇平分雉尾齐。老幸缀行班石陛，谬惭通籍预金闺。日高归院词头下，满袖天香拆紫泥。
奉天殿早朝二首·其一
作者：文徵明
朝代：明

天外鸣鞭肃禁宸，朝廷献纳有司存。罘罳拂曙楼台迥，象魏连云观阙尊。夹陛书思端万笏，上方求谏辟千门。宫墙树色深于染，总受天家雨露恩。
奉天殿早朝二首·其二
作者：文徵明
朝代：明

月转苍龙阙角西，建章云敛玉绳低。碧箫双引鸾声细，綵扇平分雉尾齐。老幸缀行班石陛，谬惭通籍预金闺。日高归院词头下，满袖天香拆紫泥。
奉次吴匏庵先生续潘邠老诗韵
作者：文徵明
朝代：明
体裁：七言律诗

满城风雨近重阳，暝色寒声漫绕堂。向去阴晴难逆料，迩来牢落已粗尝。直饶诗思如秋淡，未害臞颜映菊黄。好事例乖何用叹，但令有蟹荐桑郎。
奉陪吕太常沈石田游虎丘次韵
作者：文徵明
朝代：明
体裁：七言律诗

高贤寻壑共经丘，偶得追从续旧游。陆羽泉甘春试茗，王珣祠古暮维舟。风檐落落铃相语，雨径登登屐似油。怪是酣吟留不去，水云千顷正当楼。
姚太仆思永致仕进秩光禄少卿
作者：文徵明
朝代：明

圣君应惜侍臣还，特与卿阶宠退閒。馀泽犹堪贲桑梓，散衔聊复领溪山。向来马署宁须问，此去鸿飞不可攀。莫道先生总忘世，凤毛今在紫宸班。
子重赋诗徵余逋画未即践言先以小幅展限就和来押
作者：文徵明
朝代：明
体裁：七言律诗

飞岚叠巘翠撑空，画得幽居似剡中。满地清阴山木合，隔溪野色小桥通。倚阑诗思萧萧雨，绕竹茶烟细细风。想得高人方闭户，那知市上软尘红。
孔周经时不见目想高胜居然在怀写碧梧高士图并小诗寄意
作者：文徵明
朝代：明

漠漠疏桐洒面凉，溅溅寒玉漱回塘。马蹄不到清阴寂，始觉空山白日长。
宗伯招汤子重游虎丘
作者：文徵明
朝代：明
体裁：七言律诗

入门连岭翠崚增，别径穿云次第登。碧瓦参差蓬宇静，古藤依约紫厓崩。眼中历历悲前劫，方外悠悠愧老僧。十载同游半零落，长明惟有佛前灯。
实录成蒙恩赐袭衣银币
作者：文徵明
朝代：明

双银烂烂出朱提，稠叠文缯五色丝。天子不遗牛马走，侍臣还忝凤凰池。青霄宠渥兼金重，白首遭逢补衮迟。狼籍天香携满袖，春风湛露写新诗。
实录成赐燕礼部
作者：文徵明
朝代：明

北府书成奏尚方，南宫拜诏许传觞。青春照坐宫花丽，瑞露浮樽法酒香。邂逅鸾台修故事，遂令牛走被馀光。浓恩恰似朝来雨，散作槐厅六月凉。
客赠闽兰秋来忽发两丛清香可爱
作者：文徵明
朝代：明

灵根珍重自瓯东，绀碧垂香玉两丛。和露纫为湘水佩，凌风如到蕊珠宫。谁言别有幽贞在，我已相忘臭味中。老去相如才思减，临窗欲赋不能工。
宿任城次九逵韵
作者：文徵明
朝代：明
体裁：古风

北风吹古堰，长河捲沙白。昔闻谪仙人，曾作任城客。任城非故楼，胜事今尚籍。想见天人姿，春风岸乌帻。落月伴长庚，何处寻醉魄。我行后千年，空见徂徕碧。长笛起邻舟，夜静声裂石。不见贺知章，悲歌向中夕。
宿江浦有怀定山先生
作者：文徵明
朝代：明

惊风木叶夜毵毵，独宿江城酒半酣。千载名山无谢傅，一生知己愧羊昙。青灯暮雨残诗帖，明月苍松旧草庵。二十年来头欲白，当时心事向谁谈。
宿相城有怀石田先生
作者：文徵明
朝代：明

何处重占处士星，草堂突兀夜灯明。风流已与人都尽，手泽空怜物有情。依旧短墙围野色，不禁高树起秋声。伤心未了生前约，渔子沙头一棹横。
宿相城有怀石田先生
作者：文徵明
朝代：明
体裁：七言律诗

何处重占处士星，草堂突兀夜灯明。风流已与人都尽，手泽空怜物有情。依旧短墙围野色，不禁高树送秋声。伤心未了生前约，渔子沙头一棹横。
寂夜一首
作者：文徵明
朝代：明
体裁：古风

中宵闻零雨，抚枕起躇踟。昏釭栖素壁，流焰照重帏。感此寂无语，戚然兴我思。我思何郁伊，欲举棼如丝。少壮不待老，功名须及时。男儿不仗剑，亦须建云旗。三十尚随人，奚以操笔为。文章可腴道，曾不疗寒饥。仰屋愧尘浮，俯睐影依依。人生良有命，何独令心悲。心悲发为白，失脚令身危。欲为绝世行，道远恐不支。世情忌检饬，敛目俟其疲。谁能七尺身，受此千变机。役役亦徒尔，多忧得无痴。惟应慎厥躬，古人以为期。
寂夜一首效子建
作者：文徵明
朝代：明

中宵闻零雨，抚枕起躇踟。昏釭栖素壁，流焰照重帏。感此寂无语，戚然兴我思。我思何郁伊，欲举棼如丝。少壮不待老，功名须及时。男儿不仗剑，亦须建云旗。三十尚随人，奚以操笔为。文章可腴道，曾不疗寒饥。仰屋愧浮尘，俯睐影依依。人生良有命，何独令心悲。心悲发为白，失脚令身危。欲为绝世行，道远恐不支。世情忌检饬，敛目俟其疲。谁能七尺身，受此千变机。役役亦徒尔，多忧得无痴。惟应慎厥躬，古人以为期。
寄何叔毗礼部
作者：文徵明
朝代：明

为爱君家好弟兄，列官同在凤凰城。迟迟宫漏薇垣静，浥浥垆香画省清。风雨夜堂联榻处，池塘春草看诗成。相逢相别还相忆，白发江湖无限情。
寄宜兴杭道卿
作者：文徵明
朝代：明

古洞花深谢豹啼，春来频梦到荆溪。坐消岁月浑无迹，老惜交游苦不齐。多难共添新白发，翻书时得旧封题。亦知造物能相忌，从此声名莫厌低。
寄胡柏泉
作者：文徵明
朝代：明

当日筹边事最更，曾看疏草识高名。旋收书札浑如面，未及交欢已有情。塞上底须论马失，周南空复著书成。遥知西涧春潮急，野渡孤舟尽日横。
寄许仲贻
作者：文徵明
朝代：明

问讯幽人白下踪，若为清世不相容。几回对月思玄度，安得披云见士龙。落日横塘折杨柳，秋风南浦梦芙蓉。相思满目烟波远，吟到新诗手自封。
寄金陵许彦明兼简王钦佩
作者：文徵明
朝代：明

宫树飞霜谢玉珂，秋怀应属许浑多。寒城自映秦淮月，游女新传子夜歌。别后风烟劳怅望，岁残消息定如何。官忙为问王司马，能放晨衙几度过。
寄陆安甫
作者：文徵明
朝代：明

吾友陆士龙，瑰姿照瑶璧。谁令厄世网，老大媚泉石。海滨郁相望，无由慰乖隔。萧然点笔馀，千里盈一尺。飞泉落寒空，细路缘绝壁。如闻犬吠声，不见人行迹。白云缥缈际，应有神仙宅。阆风吹瑶华，知君有遐适。顾君庙廊器，岂久在山泽。
寄陈以可乞米
作者：文徵明
朝代：明
体裁：七言律诗

秋风百里梦姚城，无限閒愁集短檠。零落交游怀鲍叔，逡巡书帖愧真卿。谋身宜信贫难忍，食指其如累不轻。见说湖南风物好，何时去买薄田耕。
寄陈以可乞米
作者：文徵明
朝代：明

秋风百里梦姚城，无限闲愁集短檠。零落交游怀鲍叔，逡巡书帖愧真卿。谋身肯信贫难忍，食指其如累不轻。见说湖南风物好，何时去买薄田耕。
寄顾横泾
作者：文徵明
朝代：明

我别横经三十年，同游都尽独巍然。渊明谁送东篱酒，季子原无负郭田。贫病岂知翻益寿，聪明莫道不如前。相思相见知何地，梦破秦淮月满川。
寄题王内泉曲庄
作者：文徵明
朝代：明
体裁：七言律诗

五原南下势回环，汾晋风烟萃此间。见说名园依绿水，还闻别墅占青山。春风把酒随花发，落日凭栏任鸟还。荫茂濯清幽兴足，尽偷高士百年閒。
寄题瑞州清风亭亭为夏太常仲昭守郡时作黄应龙追记其事乞诗
作者：文徵明
朝代：明
体裁：古风

瑞州山色照江青，瑞州太守风泠泠。时移事换太守去，清风自荫山间亭。山亭无尘石齿齿，百岁风流人仰止。同乡博士怅来迟，抚景怀贤托文字。写心状物记当时，我不识亭心已至。清规寺左万松长，彷佛与客登崇冈。松声激耳溪流驶，月色洒面梧桐凉。清风濯人固自爽，景物快意还相当。须知物尽风有歇，惟有德在人难忘。瑞人缘德护斯亭，我复因亭见典刑。亭前千挺琅玕清，亭中之人能写生。此君本无食肉相，老守况负清馋名。祗今墨君满天下，清风何独瑞州城。
寄鲁南陈子
作者：文徵明
朝代：明

江入秦淮八月寒，长干只在断云间。闭门自觅惊人句，细雨秋风忆后山。满地干戈卒未休，吴江枫冷又惊秋。美人何处烟波渺，手把芙蓉特地愁。
寄鲁南陈子·其一
作者：文徵明
朝代：明

江入秦淮八月寒，长干只在断云间。闭门自觅惊人句，细雨秋风忆后山。
寄鲁南陈子·其二
作者：文徵明
朝代：明

满地干戈卒未休，吴江枫冷又惊秋。美人何处烟波渺，手把芙蓉特地愁。
寄黄泰泉学士
作者：文徵明
朝代：明

经时不得岭南书，白首无由慰索居。北阙声华应藉甚，西山爽气定何如。残编空复淹司马，当路何人荐子虚。三十年前潞河梦，一回相念一踟蹰。
寒夜
作者：文徵明
朝代：明

茆屋寒初重，无眠对烛光。疏砧何处月，残叶满庭霜。揽物惊时改，供愁有夜长。空馀强学志，抚卷视茫茫。
寒食自横金归汎石湖
作者：文徵明
朝代：明

泽国春深雾雨收，越城桥畔水争流。断烟西去浮苍屿，斜日中川起白鸥。村店寂寥寒食节，行人迢递木兰舟。芳情满目东风急，欲采汀花不自由。
寒食自横金归汎石湖
作者：文徵明
朝代：明
体裁：七言律诗

泽国春深雾雨收，越城桥畔水争流。断烟西去浮苍屿，斜日中川起白鸥。村店寂寥寒食节，行人迢递木兰舟。芳晴满目东风急，欲采汀花不自由。
对酒
作者：文徵明
朝代：明

晚得酒中趣，三杯时畅然。难忘是花下，何物胜樽前。世事有千变，人生无百年。还应骑马客，输我北窗眠。
对雨
作者：文徵明
朝代：明

独吟池上雨，拍拍水平堤。暝色千峰合，凉声万叶齐。翠承深竹重，寒压晚檐低。怪得经过断，街头一尺泥。
对雪
作者：文徵明
朝代：明

短榻无聊拥败绨，开门深雪压檐低。苍松白石寒相照，曲巷斜桥去欲迷。舞态不禁风脉脉，羁怀都似鸟凄凄。小山诗思清如许，不见高人出剡溪。
寿东畬钱先生
作者：文徵明
朝代：明

东畬先生古贞臣，平生耿挺标清真。廿年中外肆扬历，所至秉节宣皇仁。浮云漠漠有变幻，长岐往往多风尘。孤征方出霄汉上，一笑已脱风波身。莫言有才用未极，天地深机自消息。凭将强健博高官，留取有馀还造物。秪今优游经几年，八旬行及颜苍然。霜松雪柏涧壑边，紫芝玉树阶庭前。人世长生能有几，如公岂独神仙比。向来富贵等浮云，未尽勋名付儿子。二儿驷马日边归，捧檄升堂试舞衣，灵椿丹桂初光辉。呜呼，灵椿丹桂初光辉，千秋万岁愿无违。
寿方矫亭
作者：文徵明
朝代：明

季鹰久已卧江东，再入修门简帝衷。白首岂知东观乐，青山终恋北窗风。一时出处如公少，六帙庚年愧我同。愿把纶竿相逐去，江湖满地两渔翁。
射渎早行二首·其一
作者：文徵明
朝代：明
体裁：五言律诗

夜色载扁舟，沧江带月流。橹声撩吠犬，灯影触眠鸥。星汉疑摇动，烟林远欲浮。不知霜并下，寒重木棉裘。
射渎早行二首·其二
作者：文徵明
朝代：明
体裁：五言律诗

长林风策策，孤棹夜暝暝。天阔水烟白，月寒渔火青。素衣沾坠露，短发戴疏星。彼美谁家子，吹箫下远汀。
小斋盆兰一干数花山谷所谓蕙也初秋忽抽数干芬馥可爱因与次明道复赏而赋之
作者：文徵明
朝代：明
体裁：古风

时雨祛残暑，凉飔集华轩。春徂众芳歇，晚蕙抽璚根。重兹兰之属，不与几卉群。离离水苍佩，肃肃紫霞绅。耿耿孤榻畔，燕对如高人。启扉得良友，列案罗清樽。于焉抚灵植，一笑涤尘烦。微风南牖来，浓馥散氤氲。有时参鼻观，即之已无存。譬彼孤洁士，可望不可亲。如何庭阶近，有此幽谷芬。相忘馀洌中，渐久不复闻。鲁哲日已远，楚累亦沈沦。无能被雅操，且复酹芳魂。
小斋盆兰一干数花山谷所谓蕙也初秋抽数干芳馥可爱因与次明道复赏而赋之
作者：文徵明
朝代：明

时雨袪残暑，凉飙集华轩。春徂众芳歇，晚蕙抽璚根。重兹兰之属，不与凡卉群。离离水苍佩，肃肃紫霞绅。耿耿孤榻畔，燕对如高人。启扉得良友，列案罗清樽。于焉抚灵植，一笑涤尘烦。微风南牖来，浓馥散氤氲。有时参鼻观，即之已无存。譬彼孤洁士，可望不可亲。如何庭阶近，有此幽谷芬。相忘馀冽中，渐久不复闻。鲁哲日已远，楚累亦沈沦。无能被雅操，且复酬芳魂。
小至夜
作者：文徵明
朝代：明
体裁：七言律诗

云物熙微度晓光，闭关聊复谢迎将。阴阳自与时消息，身世都归日短长。潦倒已无朝省梦，氤氲空忆殿垆香。向来心事葭灰冷，赢得萧萧两鬓霜。
履仁独留治平寒夜有怀二首
作者：文徵明
朝代：明

遥遥治平寺，乃在楞伽麓。之子神情秀，空山裹云宿。月冷石林清，孤眠岂能熟。还持一束书，起傍梅花读。灯昏夜参半，饥鼠鸣古屋。凄风西北来，吹堕檐间木。感此霜露繁，坐觉芳华促。少壮曾几时，岁月在空谷。念子隔重城，何能慰幽独。玄阴失昏旦，朔吹号枯株。怀君别未久，奄忽岁云徂。空庭飘微霰，惨澹集饥乌。城郭黯以凄，况复空村居。空村白日短，寒云暗郊墟。青山不为容，黄叶绕精庐。遥知松窗下，时披古人书。古人不可见，愿言掇其腴。谁令事干禄，雕锼失其初。嗟余亦丧志，与子同厥趋。岂不怀远业，均受贫贱驱。朱门富华屋，长途有高车。宁知饥寒士，一饱不愿馀。栖栖斥鴳翔，岂与鸿鹄俱。何当长风发，共夺青云衢。
履仁独留治平寒夜有怀二首·其一
作者：文徵明
朝代：明

遥遥治平寺，乃在楞伽麓。之子神情秀，空山裹云宿。月冷石林清，孤眠岂能熟。还持一束书，起傍梅花读。灯昏夜参半，饥鼠鸣古屋。凄风西北来，吹堕檐间木。感此霜露繁，坐觉芳华促。少壮曾几时，岁月在空谷。念子隔重城，何能慰幽独。
履仁独留治平寒夜有怀二首·其二
作者：文徵明
朝代：明

玄阴失昏旦，朔吹号枯株。怀君别未久，奄忽岁云徂。空庭飘微霰，惨澹集饥乌。城郭黯以凄，况复空村居。空村白日短，寒云暗郊墟。青山不为容，黄叶绕精庐。遥知松窗下，时披古人书。古人不可见，愿言掇其腴。谁令事干禄，雕锼失其初。嗟余亦丧志，与子同厥趋。岂不怀远业，均受贫贱驱。朱门富华屋，长途有高车。宁知饥寒士，一饱不愿馀。栖栖斥鴳翔，岂与鸿鹄俱。何当长风发，共夺青云衢。
岁暮斋居
作者：文徵明
朝代：明
体裁：五言律诗

陋巷还车马，高斋漫简编。尘埃销短日，雨雪入残年。揽照空双鬓，探囊有一钱。西风洒脩竹，吾意已萧然。
岁暮斋居即事
作者：文徵明
朝代：明

檐树扶疏带乱鸦，萧斋只似野人家。纸窗猎猎风生竹，土盎浮浮火宿茶。日色射云时弄彩，雨丝吹雪不成花。庭中卉物凋零尽，独有苍松领岁华。陋巷萧条少过从，燕閒真味泊然空。荒鸡寂昼深庭院，寒雀西风小树丛。抚事蹉跎岁云暮，怀人牢落雨其濛。垆香欲歇茶杯覆，咏得梅花苦未工。
岁暮斋居即事
作者：文徵明
朝代：明
体裁：七言律诗

檐树扶苏带乱鸦，萧斋只似野人家。纸窗猎猎风生竹，土盎浮浮火宿茶。日色射云时弄彩，雨丝吹雪不成花。庭中卉物凋零尽，独有苍松领岁华。
岁暮斋居即事·其二
作者：文徵明
朝代：明

陋巷萧条少过从，燕閒真味泊然空。荒鸡寂昼深庭院，寒雀西风小树丛。抚事蹉跎岁云暮，怀人牢落雨其濛。垆香欲歇茶杯覆，咏得梅花苦未工。
岁暮閒居
作者：文徵明
朝代：明

陋巷还车马，高斋漫简编。尘埃销短日，雨雪入残年。揽照空双鬓，探囊有一钱。西风洒修竹，吾意已萧然。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章
作者：文徵明
朝代：明

岁晏群芳息，枯条鸣北风。层阴结黯霮，朔雪飞长空。元冥肃景象，物化归终穷。妍华肇伊始，冉冉收春功。积雪缟晴昼，离离见高松。眷兹岁寒枝，不复知春冬。旭光时明灭，奄忽浮云踪。尘心不能戢，岁晏徒忡忡。朝光射晴绮，飞翼炫瑶姿。微风吹竹丛，文玉粉差差。霜草行已繁，冰谷流寒澌。玄机抱终始，逝矣夫何疑。夜寒拂衾裯，晓色明窗牖。有客从叩门，稚子方拥帚。玉梅已敷英，寒香在纤手。一樽畴与同，自入无何有。空庭集饥乌，景色入寒冱。浓阴酿朔雪，松石积缟素。玉颜不坚好，日出四檐雨。薄晚北风微，幽人启朱户。朔吹号枯藤，日暮殊未息。居人事塞向，鸷鸟厉高翼。不知夜来雪，庭户皓已积。来麰端可期，三白已兆一。阳卉不复腓，研沼冰初结。云日弄寒姿，晶光互明灭。双扉风自掩，陋巷人迹绝。庭鸟忽自飞，苍松落残雪。初旭射茆檐，枯丛恋寒雀。睡起无馀声，风檐时自约。展册娱道言，樽酒独斟酌。无人不妨閒，客至亦不却。拥寒不出户，焚香娱燕清。朝日照盂盎，浮光上虚楹。修竹不受风，时时苍玉鸣。閒情溢眉宇，酒醒诗亦成。残雪不蔽瓦，断溜收寒声。晨威凄以严，云日丽新晴。凌风振丛薄，枯卉不复荣。年光属归敛，惨淡有馀情。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其一
作者：文徵明
朝代：明

岁晏群芳息，枯条鸣北风。层阴结黯霮，朔雪飞长空。元冥肃景象，物化归终穷。妍华肇伊始，冉冉收春功。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其七
作者：文徵明
朝代：明

阳卉不复腓，研沼冰初结。云日弄寒姿，晶光互明灭。双扉风自掩，陋巷人迹绝。庭鸟忽自飞，苍松落残雪。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其三
作者：文徵明
朝代：明

朝光射晴绮，飞翼炫瑶姿。微风吹竹丛，文玉粉差差。霜草行已繁，冰谷流寒澌。玄机抱终始，逝矣夫何疑。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其三
作者：文徵明
朝代：明
体裁：古风

朝光射晴绮，飞翼炫瑶姿。微风吹竹丛，文玉纷差差。霜草行已繁，冰谷流寒澌。玄机抱终始，逝矣夫何疑。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其九
作者：文徵明
朝代：明

拥寒不出户，焚香娱燕清。朝日照盂盎，浮光上虚楹。修竹不受风，时时苍玉鸣。閒情溢眉宇，酒醒诗亦成。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其五
作者：文徵明
朝代：明

空庭集饥乌，景色入寒冱。浓阴酿朔雪，松石积缟素。玉颜不坚好，日出四檐雨。薄晚北风微，幽人启朱户。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其八
作者：文徵明
朝代：明
体裁：古风

初旭射茆檐，枯丛恋寒雀。睡起无馀声，风帘时自约。展册娱道言，樽酒独斟酌。无人不妨閒，客至亦不却。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其八
作者：文徵明
朝代：明

初旭射茆檐，枯丛恋寒雀。睡起无馀声，风檐时自约。展册娱道言，樽酒独斟酌。无人不妨閒，客至亦不却。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其六
作者：文徵明
朝代：明
体裁：古风

朔吹号枯藤，日暮殊未息。居人事塞向，鸷鸟厉高翼。不知夜来雪，庭户皓已积。来麦端可期，三白已兆一。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其六
作者：文徵明
朝代：明

朔吹号枯藤，日暮殊未息。居人事塞向，鸷鸟厉高翼。不知夜来雪，庭户皓已积。来麰端可期，三白已兆一。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其十
作者：文徵明
朝代：明

残雪不蔽瓦，断溜收寒声。晨威凄以严，云日丽新晴。凌风振丛薄，枯卉不复荣。年光属归敛，惨淡有馀情。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其十
作者：文徵明
朝代：明
体裁：古风

残雪不蔽瓦，断溜收寒声。晨威凄以严，云日丽新晴。凌风振丛薄，枯卉不复荣。年光属归敛，惨淡有馀清。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其四
作者：文徵明
朝代：明
体裁：古风

夜寒拂衾稠，晓色明窗牖。有客从叩门，稚子方拥帚。玉梅已敷英，寒香在纤手。一樽畴与同，自入无何有。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其四
作者：文徵明
朝代：明

夜寒拂衾裯，晓色明窗牖。有客从叩门，稚子方拥帚。玉梅已敷英，寒香在纤手。一樽畴与同，自入无何有。
岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其二
作者：文徵明
朝代：明
体裁：古风

积雪缟晴昼，离离见高松。眷兹岁寒枝，不复知春冬。旭光时明灭，奄忽浮云踪。尘心不能戢，岁晏徒忡忡。
岁莫斋居即事
作者：文徵明
朝代：明

檐树扶疏带乱鸦，萧斋只似野人家。纸窗猎猎风生竹，土盎浮浮火宿茶。日色射云时弄彩，雨丝吹雪不成花。庭中卉物凋零尽，独有苍松领岁华。
崇义院杂题
作者：文徵明
朝代：明

小院风清橘吐花，墙阴微转日斜斜。午眠新觉书无味，閒倚阑干嗽苦茶。缥缈游丝堕不收，悠然庭砌绿阴稠。院凉僧少音声绝，时听敲门亦自幽。六月门前暑似炊，殿堂深处未曾知。晚凉浴罢思归去，更为松风伫少时。殿阁微凉吹葛衣，槛前梅子雨霏霏。清谈时有间僧对，手擘棕榈当麈挥。白日悠悠抵岁遥，困来书卷暂相抛。马蹄不到松阴下，手弄残棋独自敲。茗碗垆薰意有馀，日长人散闭精庐。俄然屋角凉风顺，吹起新蝉乱读书。绕寺松杉近百栽，孤花明透绿丛开。晚凉却扇池边立，袅袅馀芬度水来。髹几新揩滑欲流，时时弄笔小窗幽。自怜多好还成累，挥汗为人写扇头。修廊如洗断尘嚣，白粉墙围碧瓦寮。拥鼻徐行成独咏，晚风吹乱石芭蕉。
崇义院杂题·其一
作者：文徵明
朝代：明

小院风清橘吐花，墙阴微转日斜斜。午眠新觉书无味，閒倚阑干嗽苦茶。
崇义院杂题·其七
作者：文徵明
朝代：明

绕寺松杉近百栽，孤花明透绿丛开。晚凉却扇池边立，袅袅馀芬度水来。
崇义院杂题·其三
作者：文徵明
朝代：明

六月门前暑似炊，殿堂深处未曾知。晚凉浴罢思归去，更为松风伫少时。
崇义院杂题·其九
作者：文徵明
朝代：明

修廊如洗断尘嚣，白粉墙围碧瓦寮。拥鼻徐行成独咏，晚风吹乱石芭蕉。
崇义院杂题·其二
作者：文徵明
朝代：明

缥缈游丝堕不收，悠然庭砌绿阴稠。院凉僧少音声绝，时听敲门亦自幽。
崇义院杂题·其五
作者：文徵明
朝代：明

白日悠悠抵岁遥，困来书卷暂相抛。马蹄不到松阴下，手弄残棋独自敲。
崇义院杂题·其八
作者：文徵明
朝代：明

髹几新揩滑欲流，时时弄笔小窗幽。自怜多好还成累，挥汗为人写扇头。
崇义院杂题·其六
作者：文徵明
朝代：明

茗碗垆薰意有馀，日长人散闭精庐。俄然屋角凉风顺，吹起新蝉乱读书。
崇义院杂题·其四
作者：文徵明
朝代：明

殿阁微凉吹葛衣，槛前梅子雨霏霏。清谈时有间僧对，手擘棕榈当麈挥。
己未元旦
作者：文徵明
朝代：明

劳生九十漫随缘，老病支离幸自全。百岁几人登耄耋，一身五世见曾玄。秪将去日占来日，谁谓增年是减年。次第梅花春满目，可容愁到酒樽前。
己酉除夕
作者：文徵明
朝代：明

八十衰翁仍送岁，垆薰灯影共婆娑。青云志业消都尽，白发光阴得最多。天地劳生空蠹简，江湖得意有渔蓑。孙曾绕膝情堪恋，后饮屠苏且笑歌。
已而复取古梅一枝映带瓶中转益妍美
作者：文徵明
朝代：明

汉皋委佩碧琳琅，更着琼枝玉雪香。大似孤山贫处士，寒泉配食水仙王。㜕娟绰约并含羞，冰骨霜姿本一流。今夜游仙千里梦，知他是洛是罗浮。
已而复取古梅一枝映带瓶中转益妍美·其一
作者：文徵明
朝代：明

汉皋委佩碧琳琅，更着琼枝玉雪香。大似孤山贫处士，寒泉配食水仙王。
已而复取古梅一枝映带瓶中转益妍美·其二
作者：文徵明
朝代：明

㜕娟绰约并含羞，冰骨霜姿本一流。今夜游仙千里梦，知他是洛是罗浮。
已而复取古梅一枝映带瓶中转益妍美·其二
作者：文徵明
朝代：明
体裁：七言绝句

连娟绰约并含羞，冰骨霜姿本一流。今夜游仙千里梦，知他是洛是罗浮。
席上题扇景寿外舅大参吴公
作者：文徵明
朝代：明
体裁：七言律诗

解组归来岁五更，天教閒散养脩龄。东华风浪今无梦，南极休徵已见星。阅世尽容醒眼白，倚楼自爱晚山青。扁舟或献南飞曲，凭仗东坡醉里听。
庆成宴
作者：文徵明
朝代：明

花映珍盘出上供，风吹韶頀落遥空。坐联日驭红云暖，恩湛宫壶瑞露融。一代礼成郊社后，百年身际太平中。晚酣不记归来处，彷佛春光玉殿东。
庆清朝
作者：文徵明
朝代：明
体裁：词

天朗气清，惠风和畅，胜游何似山阴。春光自来，堪恋一刻千金。兰舟初泛画桥，春水一篙深。烟霏处，离离浅草，冉冉遥岑。且此傍花随柳，柳阴系马，花外啭幽禽。扰扰蜂黏柳絮，蝶绕花心。为问朱衣车马，何如我白发园林。新月上，竹枝风动，环佩清音。
庚辰除夕西斋独坐阅壁间王孟端画竹自题洪武丁丒岁除夜作抵今一百二十四除夕矣感而有作
作者：文徵明
朝代：明

醉墨淋漓玉两株，澹痕依约两行书。不知丁丒人何在，忽把屠苏岁又除。凉影拂墙烧烛短，清声入夜听窗虚。不辞霜鬓萧疏甚，已有春风绕敝庐。
庭中海棠为风雨所败
作者：文徵明
朝代：明

病起伤春试倚栏，名花经雨已摧残。等閒一片愁飞却，满地腥红更忍看。崇朝妒雨损花枝，更著狂风彻夜吹。莫自怨他风雨恶，靓妆能有几多时。
庭中海棠为风雨所败·其一
作者：文徵明
朝代：明

病起伤春试倚栏，名花经雨已摧残。等閒一片愁飞却，满地腥红更忍看。
庭中海棠为风雨所败·其二
作者：文徵明
朝代：明

崇朝妒雨损花枝，更著狂风彻夜吹。莫自怨他风雨恶，靓妆能有几多时。
庭前蜀葵
作者：文徵明
朝代：明

庭下戎葵高十尺，紫蕤入帘明的皪。谁令艳质不逢春，却有丹心解倾日。轻尘不飞朱夏清，翠翘镂日阴亭亭。南风吹帏残酒醒，寂寞阑干昼方永。
张夏山挽词
作者：文徵明
朝代：明

忆随仙侣仕瑶京，几度朝回并马行。回首旧游成大梦，燕山吴水不胜情。出守毗陵岁再更，我时吴苑亦归耕。相逢相别多惆怅，何况泉台隔死生。春风阳羡百花明，携手张公洞里行。二十年来谁在者，白头挥泪读题名。三年常守念孤穷，教养雍容有古风。为理无名百年赋，至今赤子颂张公。骢马使君前建守，仁恩十载两回施。武夷山下棠千树，尽是张公去后思。参藩江右寄旬宣，一道清风万口传。底事谗言能乱国，又将书剑下西川。西川戡难策勋名，信是胸中有甲兵。才大恨无施用地，西风吹泪锦官城。扁舟北上又新除，别我吴门意有馀。岂谓间关䰟独返，伤心空读寄来书。记得相逢十载前，我时白发子青年。却怜后事翻多恨，寒月凄风倍黯然。夏王山下月离离，宰树惊风不尽思。惆怅高人埋玉地，何人为写墓前碑。
张夏山挽词·其一
作者：文徵明
朝代：明

忆随仙侣仕瑶京，几度朝回并马行。回首旧游成大梦，燕山吴水不胜情。
张夏山挽词·其七
作者：文徵明
朝代：明

西川戡难策勋名，信是胸中有甲兵。才大恨无施用地，西风吹泪锦官城。
张夏山挽词·其三
作者：文徵明
朝代：明

春风阳羡百花明，携手张公洞里行。二十年来谁在者，白头挥泪读题名。
张夏山挽词·其九
作者：文徵明
朝代：明

记得相逢十载前，我时白发子青年。却怜后事翻多恨，寒月凄风倍黯然。
张夏山挽词·其二
作者：文徵明
朝代：明

出守毗陵岁再更，我时吴苑亦归耕。相逢相别多惆怅，何况泉台隔死生。
张夏山挽词·其五
作者：文徵明
朝代：明

骢马使君前建守，仁恩十载两回施。武夷山下棠千树，尽是张公去后思。
张夏山挽词·其八
作者：文徵明
朝代：明

扁舟北上又新除，别我吴门意有馀。岂谓间关䰟独返，伤心空读寄来书。
张夏山挽词·其八
作者：文徵明
朝代：明
体裁：七言绝句

扁舟北上又新除，别我吴门意有馀。岂谓间关魂独返，伤心空读寄来书。
张夏山挽词·其六
作者：文徵明
朝代：明

参藩江右寄旬宣，一道清风万口传。底事谗言能乱国，又将书剑下西川。
张夏山挽词·其十
作者：文徵明
朝代：明

夏王山下月离离，宰树惊风不尽思。惆怅高人埋玉地，何人为写墓前碑。
张夏山挽词·其四
作者：文徵明
朝代：明

三年常守念孤穷，教养雍容有古风。为理无名百年赋，至今赤子颂张公。
张明远索画久而未成岁暮阴寒雪霰将集斋居无聊为写溪山欲雪图并赋短句
作者：文徵明
朝代：明

岁暮天欲雪，郊原风色饶。山寒增突兀，树暝入萧条。野水照茅屋，归人争断桥。窗前有新句，欲觅已寥寥。
待月
作者：文徵明
朝代：明
体裁：五言律诗

夜色动虚楹，南楼迟月生。碧烟消欲尽，银汉寂无声。潋滟金波涌，参差玉树明。隔溪人未卧，把酒坐吹笙。
徐州清明
作者：文徵明
朝代：明

新烟一抹起茆茨，翠柳千门映酒旗。此日断魂当客路，谁家溅泪有花枝。等閒行役轻坟墓，忽漫逢春感岁时。日暮满帆风猎猎，萧然双鬓不禁吹。
徒步至宝光寺
作者：文徵明
朝代：明

布袜青鞋短褐衣，酒樽诗卷一僮随。白头自笑曾供奉，徒步谁怜老拾遗。五亩喜闻粳稻熟，重阳还恨菊花迟。松寮竹谷逍遥地，时有山僧乞小诗。
忆城西夜游寄履约兄弟
作者：文徵明
朝代：明

官街车马去如流，正是濠南宿雨收。灯火兰桥穿夜市，月明歌吹满江楼。别来西郭添新梦，坐对秋风感旧游。黄菊凄凉重九近，思君欲上五湖舟。
忆昔四首次陈鲁南韵
作者：文徵明
朝代：明

三年端笏侍明光，潦倒争看白发郎。只尺常依天北极，分番曾直殿东廊。紫泥浥露封题湿，宝墨含风赐扇香。记得退朝归院静，微吟行过药阑傍。紫殿东头敞北扉，史臣都着上方衣。每悬玉佩听鸡入，曾戴宫花走马归。此日香垆违伏枕，空吟高阁霭馀辉。三年归卧沧江上，犹记双龙傍辇飞。扇开青雉两相宜，玉斧分行虎旅随。紫气氤氲浮象魏，彤光缥缈上罘罳。幸依日月瞻龙衮，偶际风云集凤池。零落江湖俦侣散，白头心事许谁知。一命金华忝制臣，山姿偃蹇漫垂绅。愧无忠孝酬千载，曾履忧危事一人。陛拥春云严虎卫，殿开初日照龙鳞。白头万事随烟灭，惟有觚棱入梦频。
忆昔四首次陈鲁南韵·其一
作者：文徵明
朝代：明

三年端笏侍明光，潦倒争看白发郎。只尺常依天北极，分番曾直殿东廊。紫泥浥露封题湿，宝墨含风赐扇香。记得退朝归院静，微吟行过药阑傍。
忆昔四首次陈鲁南韵·其一
作者：文徵明
朝代：明
体裁：七言律诗

三年端笏侍明光，潦倒争看白发郎。咫尺常依天北极，分香曾直殿东廊。紫泥浥露封题湿，宝墨含风赐扇香。记得退朝归院静，微吟行过药栏傍。
忆昔四首次陈鲁南韵·其三
作者：文徵明
朝代：明

扇开青雉两相宜，玉斧分行虎旅随。紫气氤氲浮象魏，彤光缥缈上罘罳。幸依日月瞻龙衮，偶际风云集凤池。零落江湖俦侣散，白头心事许谁知。
忆昔四首次陈鲁南韵·其二
作者：文徵明
朝代：明

紫殿东头敞北扉，史臣都着上方衣。每悬玉佩听鸡入，曾戴宫花走马归。此日香垆违伏枕，空吟高阁霭馀辉。三年归卧沧江上，犹记双龙傍辇飞。
忆昔四首次陈鲁南韵·其二
作者：文徵明
朝代：明
体裁：七言律诗

紫殿东头敞北扉，史臣都著上方衣。每悬玉佩听鸡入，曾带宫花走马归。此日香垆违伏枕，空吟高阁霭馀辉。三年归卧沧江上，犹记双龙傍辇飞。
忆昔四首次陈鲁南韵·其四
作者：文徵明
朝代：明
体裁：七言律诗

一命金华忝制臣，山姿偃蹇漫垂绅。愧无忠孝酬千载，曾履忧危事一人。陛拥春云严虎卫，殿开初日照龙鳞。白头万事随湮灭，惟有觚棱入梦频。
忆昔四首次陈鲁南韵·其四
作者：文徵明
朝代：明

一命金华忝制臣，山姿偃蹇漫垂绅。愧无忠孝酬千载，曾履忧危事一人。陛拥春云严虎卫，殿开初日照龙鳞。白头万事随烟灭，惟有觚棱入梦频。
念奴娇·中秋对月
作者：文徵明
朝代：明
体裁：词

桂花浮玉，正月满天街，夜凉如洗。风泛须眉并骨寒，人在水晶宫里。蛟龙偃蹇，观阙嵯峨，缥缈笙歌沸。霜华满地，欲跨彩云飞起。记得去年今夕，酾酒溪亭，淡月云来去。千里江山昨梦非，转眼秋光如许。青雀西来，姮娥报我道，佳期近矣。寄言俦侣，莫负广寒沈醉。
念奴娇·中秋对月
作者：文徵明
朝代：明
体裁：词

桂花浮玉，正月满天街，夜凉如洗。风泛须眉并骨寒，人在水晶宫里。蛟龙偃蹇，观阙嵯峨，缥缈笙歌沸。霜华满地，欲跨彩云飞起。
记得去年今夕，酾酒溪亭，淡月云来去。千里江山昨梦非，转眼秋光如许。青雀西来，嫦娥报我，道佳期近矣。寄言俦侣，莫负广寒沉醉。
怀九逵
作者：文徵明
朝代：明

春来相见一何稽，病里相思意欲迷。雨洗碧桃三月尽，风吹落日五湖西。眼中人物如公少，乡里声名愧我齐。老大未忘乘驷马，仙桥待与长卿题。
怀子畏
作者：文徵明
朝代：明

曲栏风露夜醒然，彩月西流万树烟。人语渐微孤笛起，玉郎何处拥婵娟？
怀次明
作者：文徵明
朝代：明

高居寂历雁村前，中有幽人抱枕眠。见说常贫妨道味，从教小病养閒缘。三旬闭户桃花雨，一味安心柏子烟。安得韨除将艇子，横塘新水绿娟娟。
怀石湖
作者：文徵明
朝代：明

茶磨山前宿雨晴，行春桥下绿波平。吴儿越女齐声唱，菱叶荷花无数生。落日夷犹青雀舫，孤烟缥缈望湖亭。平生走马听鸡处，残梦依依是越城。
怀石湖寄吴中诸友
作者：文徵明
朝代：明

江梅千树绕楞伽，记得临行尽著花。青子熟时应忆我，绿阴成处正思家。听莺此际堪携酒，烧竹何人共煮茶。几度扁舟梦中去，不知尘土在天涯。
怀石湖寄吴中诸友
作者：文徵明
朝代：明
体裁：七言律诗

江梅千树绕楞伽，记得临行尽著花。青子熟时应忆我，绿阴成处正思家。听莺此际堪移酒，烧竹何人共煮茶。几度扁舟梦中去，不知尘土在天涯。
怀钱孔周徐昌国
作者：文徵明
朝代：明
体裁：七言律诗

停云寂寞病中身，旅梦秦淮夜夜新。见说踏槐随举子，终期鸣鹿荐嘉宾。人言漫漶真无㨿，吾道逶迤合有伸。想见马蹄轻疾处，薄罗微染帝京尘。
恭候大驾还自南郊
作者：文徵明
朝代：明
体裁：七言律诗

圣主回銮肃百灵，紫云团盖翼苍精。属车剑履星辰丽，先驾旂常日月明。十里春风传警跸，万方和气协韶韺。白头欣睹朝元盛，愿续思文颂太平。
恭候大驾还自南郊
作者：文徵明
朝代：明

圣主回銮肃百灵，紫云团盖翼苍精。属车剑履星辰丽，先驾旂常日月明。十里春风传警跸，万方和气恊韶韺。白头欣睹朝元盛，愿续思文颂太平。
惊寒
作者：文徵明
朝代：明

惊寒木叶已纷纷，老大悲秋不自欣。旅雁南来违朔雪，夕阳西去隐浮云。支离岁月都无益，粉饰承平漫有文。愧杀仲连天下士，只将谈笑却秦军。
感兴一首
作者：文徵明
朝代：明
体裁：古风

婉婉岁年谢，霜雪凄以繁。崇寒集枯条，朝华不复存。幽人眷迟暮，静息藏晏温。春风日夕至，吹绿墙下根。气机无代谢，焉知松桧尊。
感怀
作者：文徵明
朝代：明

三十年来麋鹿踪，若为老去入樊笼。五湖春梦扁舟雨，万里秋风两鬓蓬。远志出山成小草，神鱼失水困沙虫。白头博得公车召，不满东方一笑中。
感怀
作者：文徵明
朝代：明

历服明堂次第成，汉廷行致鲁诸生。周南留滞宁非命，江左优游漫策名。四海秋风双鬓短，百年飞鸟一身轻。楼高不碍登临目，直北青云是玉京。
戊午元旦
作者：文徵明
朝代：明

黄鸟风檐递好音，白头窗下整冠巾。喜闻海上烽烟息，又见人间日月新。霁景腾辉金胜晓，暖痕霏雪玉梅春。何当载酒寻芳去，绿满郊原草似茵。
戊午元旦
作者：文徵明
朝代：明
体裁：七言律诗

黄鸟风檐递好音，白头窗下整冠巾。喜闻海上烽烟息，又见人间日月新。霁景腾辉金胜晓，暖痕飞雪玉梅春。何当载酒寻芳去，绿满郊原草似茵。
戏简履约
作者：文徵明
朝代：明

青天缺月映江流，不见嫦娥抱影愁。玉宇参差孤笛起，夜深独上水西楼。
才伯过访
作者：文徵明
朝代：明

落日生愁地，穷阴欲雪天。归心闻断雁，衰鬓逼残年。光景陈编里，情怀薄酒边。平生黄叔度，相见即欣然。
扬州
作者：文徵明
朝代：明

竹西箫管玉参差，柳外楼台舞陆离。落日芜城非故国，春风后土有荒祠。锦帆烟月千年梦，禅榻情怀两鬓丝。二十四桥何处是，扁舟西去不胜思。
扬州道中次九逵韵
作者：文徵明
朝代：明

一痕春草绿含滋，满目风波听竹枝。多少两京贤相业，江都独有仲舒祠。维扬烟水带江湖，仙客帆开十幅蒲。不是白云遮望眼，平山山色本模糊。
扬州道中次九逵韵·其一
作者：文徵明
朝代：明

一痕春草绿含滋，满目风波听竹枝。多少两京贤相业，江都独有仲舒祠。
扬州道中次九逵韵·其二
作者：文徵明
朝代：明

维扬烟水带江湖，仙客帆开十幅蒲。不是白云遮望眼，平山山色本模糊。
承天寺中隐堂
作者：文徵明
朝代：明

古径无车马，閒门带茑萝。秋风吹宿雨，日暮盻庭柯。世味逢僧尽，新凉入寺多。居山未有计，此地数来过。
承天寺中隐堂
作者：文徵明
朝代：明
体裁：五言律诗

古径无车马，閒门带茑萝。秋风吹宿雨，日暮眄庭柯。世味逢僧尽，新凉入寺多。居山未有计，此地数来过。
支硎山
作者：文徵明
朝代：明
体裁：古风

平峦叠苍翠，云是支硎山。支公今何在，白日空孱颜。灌莽翳深壑，有泉覆其间。委流界中道，足底闻潺湲。悠悠遗世人，曾此寄高閒。芳踪藐难属，古字蚀苔斑。
故园
作者：文徵明
朝代：明
体裁：五言律诗

屋舍小山村，终然思故园。雨晴秋倚阁，月出夜开门。好景亦无改，远人空目存。梅花未消息，行矣晚何言。
故园
作者：文徵明
朝代：明

屋舍小山村，终然思故园。雨晴秋倚阁，月出夜开门。好景亦时改，远人空目存。梅花未消息，行矣晚何言。
斋前小山秽翳久矣家兄召工治之剪薙一新殊觉秀爽晚晴独坐诵王临川扫石出古色洗松纳空光之句因以为韵赋小诗十首
作者：文徵明
朝代：明

急澍涤嚣埃，方墀净于扫。寒烟忽依树，窗中见苍岛。日暮无来人，长歌薙芳草。道人淡无营，坐抚松下石。埋盆作小池，便有江湖适。微风一以摇，波光乱寒碧。小山蔓苍萝，经时失崷崒。秋风忽披屏，姿态还秀出。层峰上崇垣，徘徊见西日。清风自何来，离离洒芳树。斋居不知晏，但见秋满户。欲咏已忘言，悠然付千古。叠石不及寻，空棱势无极。客至两忘言，相对餐秀色。檐鸟窥人閒，人起鸟下食。寒日满空庭，端房户初启。怪石吁可拜，修梧净于洗。幽赏孰知音，拟唤南宫米。百卉凌秋瘁，坚盟怜稚松。谁令失真性，屈曲薙䰒松。终然夭矫在，寒月走苍龙。幽人如有得，独坐倚朱閤。岩岫窅以閒，松风互相答。此乐须自知，叩门应不纳。阶前一弓地，疏翠阴丛丛。有时微风发，一洗尘虑空。会心非在远，悠然水竹中。西日在屋角，落影摇窗光。抚时怀美人，还陟墙下冈。风吹白云去，万里遥相望。
斋前小山秽翳久矣家兄召工治之剪薙一新殊觉秀爽晚晴独坐诵王临川扫石出古色洗松纳空光之句因以为韵赋小诗十首·其一
作者：文徵明
朝代：明

急澍涤嚣埃，方墀净于扫。寒烟忽依树，窗中见苍岛。日暮无来人，长歌薙芳草。
斋前小山秽翳久矣家兄召工治之剪薙一新殊觉秀爽晚晴独坐诵王临川扫石出古色洗松纳空光之句因以为韵赋小诗十首·其七
作者：文徵明
朝代：明

百卉凌秋瘁，坚盟怜稚松。谁令失真性，屈曲薙䰒松。终然夭矫在，寒月走苍龙。
斋前小山秽翳久矣家兄召工治之剪薙一新殊觉秀爽晚晴独坐诵王临川扫石出古色洗松纳空光之句因以为韵赋小诗十首·其三
作者：文徵明
朝代：明

小山蔓苍萝，经时失崷崒。秋风忽披屏，姿态还秀出。层峰上崇垣，徘徊见西日。
斋前小山秽翳久矣家兄召工治之剪薙一新殊觉秀爽晚晴独坐诵王临川扫石出古色洗松纳空光之句因以为韵赋小诗十首·其九
作者：文徵明
朝代：明

阶前一弓地，疏翠阴丛丛。有时微风发，一洗尘虑空。会心非在远，悠然水竹中。
斋前小山秽翳久矣家兄召工治之剪薙一新殊觉秀爽晚晴独坐诵王临川扫石出古色洗松纳空光之句因以为韵赋小诗十首·其二
作者：文徵明
朝代：明

道人淡无营，坐抚松下石。埋盆作小池，便有江湖适。微风一以摇，波光乱寒碧。
斋前小山秽翳久矣家兄召工治之剪薙一新殊觉秀爽晚晴独坐诵王临川扫石出古色洗松纳空光之句因以为韵赋小诗十首·其五
作者：文徵明
朝代：明

叠石不及寻，空棱势无极。客至两忘言，相对餐秀色。檐鸟窥人閒，人起鸟下食。
斋前小山秽翳久矣家兄召工治之剪薙一新殊觉秀爽晚晴独坐诵王临川扫石出古色洗松纳空光之句因以为韵赋小诗十首·其八
作者：文徵明
朝代：明

幽人如有得，独坐倚朱閤。岩岫窅以閒，松风互相答。此乐须自知，叩门应不纳。
斋前小山秽翳久矣家兄召工治之剪薙一新殊觉秀爽晚晴独坐诵王临川扫石出古色洗松纳空光之句因以为韵赋小诗十首·其六
作者：文徵明
朝代：明

寒日满空庭，端房户初启。怪石吁可拜，修梧净于洗。幽赏孰知音，拟唤南宫米。
斋前小山秽翳久矣家兄召工治之剪薙一新殊觉秀爽晚晴独坐诵王临川扫石出古色洗松纳空光之句因以为韵赋小诗十首·其十
作者：文徵明
朝代：明

西日在屋角，落影摇窗光。抚时怀美人，还陟墙下冈。风吹白云去，万里遥相望。
斋前小山秽翳久矣家兄召工治之剪薙一新殊觉秀爽晚晴独坐诵王临川扫石出古色洗松纳空光之句因以为韵赋小诗十首·其四
作者：文徵明
朝代：明

清风自何来，离离洒芳树。斋居不知晏，但见秋满户。欲咏已忘言，悠然付千古。
斋居漫兴
作者：文徵明
朝代：明
体裁：七言律诗

香消古鼎静沈沈，寂寞城居似远林。日上楼台朝气爽，燕飞帘幕夏堂深。疏花净扫风前迹，碧树新添雨后阴。老觅知音殊意懒，任教尘暗壁间琴。
新夏
作者：文徵明
朝代：明
体裁：七言律诗

暖风庭院草生香，晴日帘栊燕子忙。白发不嫌春事去，绿阴自喜夏堂凉。閒心对酒从时换，老倦抛书觉昼长。客有相过同一笑，竹垆吹火试旗枪。
新夏
作者：文徵明
朝代：明

暖风庭院草生香，晴日帘栊燕子忙。白发不嫌春事去，绿阴自喜夏堂凉。閒心对酒从时换，老倦抛书觉昼长。客有相过同一笑，竹垆吹火试旗鎗。
新夏
作者：文徵明
朝代：明

暖风庭院草生香，晴日帘栊燕子忙。
白发不嫌春事去，绿阴自喜夏堂凉。
闲心对酒从时换，老倦抛书觉昼长。
客有相过同一笑，竹炉吹火试旗枪。
新寒
作者：文徵明
朝代：明

木落见清真，端居物自春。窗虚蝇击纸，院静鸟窥人。白日经檐短，青衫卒岁贫。新寒满城郭，欲出畏风尘。
新年
作者：文徵明
朝代：明
体裁：五言律诗

扰扰复阗阗，鸡声妨晏眠。江城收宿雨，衰发受新年。寒尽梅花后，春生草阁前。郊原芳事近，早问石湖船。
新年
作者：文徵明
朝代：明

扰扰复阗阗，鸡声妨晏眠。江城收宿雨，衰发受新年。寒尽梅花后，春生草阁前。郊原芳草近，早问石湖船。
新年至湖上饮茶磨山绝顶
作者：文徵明
朝代：明

楞伽春水玉浮天，茶磨晴岚翠扫烟。坐喜湖山收宿雨，眼看梅柳入新年。等閒陈迹还成古，老大欢悰不似前。日暮刚风吹酒醒，始知身在碧云巅。
新晴
作者：文徵明
朝代：明

积雨浮宿润，新晴人意适。消摇竹窗中，啼禽破幽寂。初阳动檐瓦，残溜时自滴。曲巷行迹稀，苔花绣深壁。
新晴
作者：文徵明
朝代：明
体裁：古风

积雨浮宿润，新晴人意适。逍遥竹窗中，啼禽破幽寂。初阳动檐瓦，残溜时自滴。曲巷行迹稀，苔花绣深壁。
新正三日西斋对酒示陈淳
作者：文徵明
朝代：明
体裁：古风

西斋掩晴昼，有客过我游。揽衣起肃客，一笑散清愁。新声丽屋角，碧草被高丘。涉春始三辰，巳觉气变柔。行看换朱白，清阴覆墙头。青春来何易，白日去何遒。愿言惜白日，努力继前修。芳樽浮浊醪，短案登嘉羞。客情方眷眷，我意亦绸缪。绸缪何所为，薄言气相投。顾兹一日长，屈置门生俦。浅薄晚无闻，奚以应子求。三年守残经，一举不能谋。岂曰属时命，要是业未优。业至名自成，德渊心日休。勋猷贵乘时，少壮靡迟留。德荒学不讲，吾与子同忧。
新正六日同子重晚步至竹堂
作者：文徵明
朝代：明

佛座香灯竹里茶，新年行乐得僧家。萧然人境无车马，次第空门有岁华。几日南风消积雪，一番春色到梅花。坐吟残照归来缓，古树荒烟散晚鸦。
新正四日雪后方昆山思道过访值余不在留诗而去奉答一首
作者：文徵明
朝代：明
体裁：七言律诗

偶扶藜杖出柴荆，虚却王猷过访情。高兴自缘脩竹住，通家还许小儿迎。百年契分叨君厚，一笑閒缘愧我轻。留得新诗珠满案，纸窗残雪共光荣。
新燕篇
作者：文徵明
朝代：明
体裁：古风

杏花飞飞春燕来，主人花下新堂开。花间相见惊相识，绿树东风捲帘入。漠漠疏烟碧草齐，斑斑小雨春泥湿。城中甲第连云起，画栋朱甍春旖旎。故垒能无绣幕思，多情却向茅檐底。茅檐日暖绣幕寒，去来只作寻常看。乃知物性无新故，世人自尔分贫富。我家旧宅经几迁，仅有此屋三年前。一朝差池忽在眼，便觉华焕生榱椽。不嫌香土污书帙，时有飞花落舞筵。人言禽鸟得气先，主人贫病何当痊。人生未怕常贫贱，但愿年年见新燕。
新秋
作者：文徵明
朝代：明

江南七月火西流，残暑萧然一雨收。手把芙蓉惊欲暮，身如蒲柳不禁秋。凉风作意侵团扇，斜日多情近小楼。有约南湖将艇子，晚香吹满白蘋洲。
新秋
作者：文徵明
朝代：明

江城秋色净堪怜，翠柳鸣蜩锁断烟。
南国新凉歌《白苎》，西湖夜雨落红莲。
美人寂寞空愁暮，华发凋零不待年。
莫去倚阑添怅望，夕阳多在小楼前。
新秋
作者：文徵明
朝代：明

江城秋色净堪怜，翠柳鸣蜩锁断烟。南国新凉歌白苧，西湖夜雨落红莲。美人寂寞空愁暮，华发彫零不待年。莫去倚阑添怅望，夕阳多在小楼前。
新秋
作者：文徵明
朝代：明

江天七月火西流，残暑萧然一雨牧。
手把芙蓉惊欲暮，身如蒲柳不禁秋。
凉风作意侵团扇，斜日多情近小楼。
有约南湖将艇子，晚香吹满白蘋州。
新秋
作者：文徵明
朝代：明
体裁：七言律诗

秋风昨已到山塘，坐爱閒庭过雨凉。月榭谁家悲玉笛，露桐虚井滴银床。病侵肌骨惊寒早，年入衰迟觉夜长。气候无凭残暑在，手中纨扇未能忘。
新秋夜坐
作者：文徵明
朝代：明
体裁：古风

斜光暗层楼，庭阴乍分暝。閒门夕未掩，月出虚庑静。明灭腐草晖，参差碧梧影。秋至凉风生，蜩鸣夜初永。抚景慨多违，惊时每深省。白发不待年，况此百忧并。沈沈市喧息，稍稍栖禽定。不知更漏深，坐觉衣裳冷。仰睇北斗横，繁星丽光炯。牛女寂不言，银河空耿耿。
新秋夜坐
作者：文徵明
朝代：明

空尘月落夜苍苍，还见枯桐下井床。病里秋风惊已至，坐来寒漏不禁长。疏萤时映青灯灭，短发初沾白露凉。鸿雁不知年岁恶，满天萧瑟自南翔。
方方壶画
作者：文徵明
朝代：明

烟沈密树苍山暝，波捲长空白鸟回。细雨斜风蓑笠具，钓船何事却归来。新波猎猎弄风蒲，雨后云山半有无。一段胜情谁领略，欲从画里唤方壶。
方方壶画·其一
作者：文徵明
朝代：明

烟沈密树苍山暝，波捲长空白鸟回。细雨斜风蓑笠具，钓船何事却归来。
方方壶画·其二
作者：文徵明
朝代：明

新波猎猎弄风蒲，雨后云山半有无。一段胜情谁领略，欲从画里唤方壶。
旅怀
作者：文徵明
朝代：明

阴凝冰未泮，雪尽岁还穷。世事浮荣外，生涯久病中。心旌摇落日，天影度冥鸿。短发垂垂白，那堪犯朔风。
无锡道中遇雪夜泊望亭
作者：文徵明
朝代：明

北风吹朔雪，飞霙杂零雨。孤舟暮不前，收帆得沙渚。天垂野阴合，日暝江云冱。川原入萧条，林木积缟素。寒厖噤不鸣，饥鸟惊还聚。举酒不成欢，挑灯时自语。飘泊岂在远，出门即羁旅。长林风怒号，天低浦云黑。空村烟火微，近渚渔舟集。路暗行迹稀，苍然见寒色。野泊不成眠，羁䰟还恻恻。昏灯黯欲绝，归梦迷咫尺。戍远更漏沉，川寒声影息。不知积雪深，夜久孤蓬仄。
无锡道中遇雪夜泊望亭·其一
作者：文徵明
朝代：明

北风吹朔雪，飞霙杂零雨。孤舟暮不前，收帆得沙渚。天垂野阴合，日暝江云冱。川原入萧条，林木积缟素。寒厖噤不鸣，饥鸟惊还聚。举酒不成欢，挑灯时自语。飘泊岂在远，出门即羁旅。
无锡道中遇雪夜泊望亭·其二
作者：文徵明
朝代：明

长林风怒号，天低浦云黑。空村烟火微，近渚渔舟集。路暗行迹稀，苍然见寒色。野泊不成眠，羁䰟还恻恻。昏灯黯欲绝，归梦迷咫尺。戍远更漏沉，川寒声影息。不知积雪深，夜久孤蓬仄。
无锡道中遇雪夜泊望亭二首·其一
作者：文徵明
朝代：明
体裁：古风

北风吹朔雪，飞霙杂零雨。孤舟暮不前，收帆得沙渚。天垂野阴合，日暝江云吐。川原入萧条，林木积缟素。寒厖噤不鸣，饥鸟惊还聚。举酒不成欢，挑灯时自语。飘泊岂在远，出门即羁旅。
无锡道中遇雪夜泊望亭二首·其二
作者：文徵明
朝代：明
体裁：古风

长林风怒号，天低浦云黑。空村烟火微，近渚渔舟集。路暗行迹稀，苍然见寒色。野泊不成眠，羁魂还恻恻。昏灯黯欲绝，归梦迷咫尺。戍远更漏沈，川寒声影息。不知积雪深，夜久孤篷仄。
旧送彦仁一首追录于此
作者：文徵明
朝代：明

南望衡阳旧德门，虎符元帅有诸孙。山川我正怀桑梓，水木君能念本原。两地衣冠曾不乏，百年忠孝至今存。相违不尽相留意，狼籍秋风酒满樽。
早起
作者：文徵明
朝代：明

残更断续天苍苍，开门汲井夜欲央。鸡声人语杳无际，落月曙色相为光。临风短发不受握，泫露碧叶微生凉。屋头日出万事集，惜取静境聊徜徉。
早起露坐
作者：文徵明
朝代：明

炎宵不能寐，起坐蹇絺帏。繁星丽中天，明河连曙晖。凉风不满鬓，落月犹在衣。中庭草木稠，宿露朝未晞。人生亦旦暮，急景无停机。抚时怀美人，欲往情依依。暑寒互推迁，安得愿无违。
明妃曲
作者：文徵明
朝代：明
体裁：古风

汉廷议和亲，佳人使绝域。明妃随例行，祗谓掖庭职。一朝临遣动天子，始信深宫未曾识。当日丹青亦等閒，今知不得黄金力。正缘平日怀贞素，非敢从前恃颜色。由来颜色不自知，爱惜自是君王私。君王顾妾恩何厚，竟按臣工戮延寿。佳人自有命，画工何能为。长信宫中长别离，当时岂亦有人欺。悠悠青冢沙尘里，千载终为汉家死。红颜命薄古云然，不恨臣工况天子。
明妃曲
作者：文徵明
朝代：明

汉廷议和亲，佳人使绝域。明妃随例行，秪谓掖廷职。一朝临遣动天子，始信深宫未曾识。当日丹青亦等閒，今知不得黄金力。正缘平日怀贞素，非敢从前恃颜色。由来颜色不自知，爱惜自是君王私。君王顾妾恩何厚，竟按臣工戮延寿。佳人自有命，画工何能为。长信宫中长别离，当时岂亦有人欺。悠悠青冢胡沙里，千载终为汉家死。红颜命薄古云然，不恨臣工况天子。
春兴二首
作者：文徵明
朝代：明

青阳转芳序，淑景丽清嘉。晨风扇微和，百鸟鸣周遮。繁阴泫清露，朱英耀朝华。端居愧物化，起撷崇兰葩。贞芬媚幽独，常恐委泥沙。青青陌上草，日夕遍天涯。妍英弄芳意，柳色含春姿。物华浩无涯，骀荡东风吹。东风日以熙，草色日以滋。青春万里道，游子有所思。浮云漏白白，宿露朝已晞。攀条惜婉丽，忽得瑛琼枝。芳悰未有托，暮景已西驰。菁华难复恃，结蘤聊自怡。
春兴二首·其一
作者：文徵明
朝代：明
体裁：古风

春阳转芳序，淑景丽清嘉。晨风扇微和，百鸟鸣周遮。繁阴泫清露，朱英耀朝华。端居愧物化，起撷崇兰葩。贞芬媚幽独，常恐委泥沙。青青陌上草，日夕遍天涯。
春兴二首·其一
作者：文徵明
朝代：明

青阳转芳序，淑景丽清嘉。晨风扇微和，百鸟鸣周遮。繁阴泫清露，朱英耀朝华。端居愧物化，起撷崇兰葩。贞芬媚幽独，常恐委泥沙。青青陌上草，日夕遍天涯。
春兴二首·其二
作者：文徵明
朝代：明
体裁：古风

妍英弄芳意，柳色含春姿。物华浩无涘，骀荡东风吹。东风日以熙，草色日以滋。青春万里道，游子有所思。浮云漏白日，宿露朝已晞。攀条惜婉丽，忽得瑛琼枝。芳悰未有托，暮景已西驰。菁华难复恃，结皓聊自怡。
春兴二首·其二
作者：文徵明
朝代：明

妍英弄芳意，柳色含春姿。物华浩无涯，骀荡东风吹。东风日以熙，草色日以滋。青春万里道，游子有所思。浮云漏白白，宿露朝已晞。攀条惜婉丽，忽得瑛琼枝。芳悰未有托，暮景已西驰。菁华难复恃，结蘤聊自怡。
春夜曲
作者：文徵明
朝代：明
体裁：古风

璚云贯月溶金波，碧烟羃树春婆娑。海珠泣红花露重，蜃脂流绛兰逶迤。越罗复幕交流苏，绣襦结带明青蛾。金壶转刻铜龙湿，漏水溅溅辘轳涩。辘轳沈沈轧银井，画毂难淹夜愁永。起看青汉不成眠，不见双星见河影。河明月淡斗横斜，通宵春思匝天涯。眉端心事说不得，自调新谱按琵琶。
春夜曲
作者：文徵明
朝代：明

矞云贯月溶金波，碧烟羃树春婆娑。海珠泣红花露重，蜃脂流绛兰逶迤。越罗复幕交流苏，绣襦结带明青蛾。金壶转刻铜龙湿，漏水溅溅辘轳涩。辘轳沉沉轧银井，昼毂难淹夜愁永。起看青汉不成眠，不见双星见河影。河明月淡斗横斜，通宵春思匝天涯。眉端心事说不得，自调新谱按琵琶。
春寒
作者：文徵明
朝代：明

十日春寒拥毳袍，帘帏漠漠与风镳。疏篱雪伴如相待，落月梅魂大费招。寂寞灯宵犹病在，蹉跎花信转阴骄。芳情兀兀惟凭醉，却是愁多酒易消。
春寒病起
作者：文徵明
朝代：明
体裁：七言律诗

十日春阴一日晴，春衫犹怯晓寒轻。萧条病骨梅花瘦，宛转閒愁蔓草生。闭户新波平野岸，倚楼山色绕江城。东风早晚持樽酒，去听横塘满树莺。
春归
作者：文徵明
朝代：明

三月春光积渐微，不须风雨也应归。与人又作经年别，回首空惊昨梦非。江燕引雏芳草满，林莺出谷杏花稀。沈郎别有伤情地，不为题诗减带围。
春归
作者：文徵明
朝代：明

三月春光积渐微，不须风雨也应归。
与人又作经年别，回首空惊昨梦非。
江燕雏引芳草满，林莺出谷杏花稀。
沈郎别有伤情地，不为题诗减带围。
春日
作者：文徵明
朝代：明

茆屋泥香燕子飞，东风日暖谷莺啼。游人漫自穿花柳，别有春光在竹西。
春日怀子重履约履仁
作者：文徵明
朝代：明

梅花绕树玉丛丛，忆共花前醉晚风。别后输君能领略，春光曾不到城中。二月东风已物华，谁教寂寞向僧家。关心夜雨应无寐，侵晓开门看杏花。湖上花枝暖欲然，寺前杨柳绿生烟。凭君莫信春光早，宝积山头有杜鹃。
春日怀子重履约履仁·其一
作者：文徵明
朝代：明

梅花绕树玉丛丛，忆共花前醉晚风。别后输君能领略，春光曾不到城中。
春日怀子重履约履仁·其三
作者：文徵明
朝代：明

湖上花枝暖欲然，寺前杨柳绿生烟。凭君莫信春光早，宝积山头有杜鹃。
春日怀子重履约履仁·其二
作者：文徵明
朝代：明

二月东风已物华，谁教寂寞向僧家。关心夜雨应无寐，侵晓开门看杏花。
春日斋居漫兴二首
作者：文徵明
朝代：明

西斋酒醒篆烟残，手汲新泉破月团。芳草池塘春入梦，绿阴帘幕昼生寒。由来中散裁书懒，老去渊明束带难。却笑闲缘除未得，每从人觅异书看。深巷无人昼掩扉，新晴庭院绿阴肥。柳风吹絮河豚上，花雨沾泥海燕飞。残睡未能消卯酒，乍暄聊得试罗衣。春光绿遍江南草，多少王孙怨不归。
春日斋居漫兴二首·其一
作者：文徵明
朝代：明

西斋酒醒篆烟残，手汲新泉破月团。芳草池塘春入梦，绿阴帘幕昼生寒。由来中散裁书懒，老去渊明束带难。却笑闲缘除未得，每从人觅异书看。
春日斋居漫兴（二首）
作者：文徵明
朝代：明

深巷无人昼掩扉，新晴庭院绿阴肥。柳风吹絮河豚上，花雨沾泥海燕飞。残睡未能消卯酒，乍暄聊得试罗衣。春光绿遍江南草，多少王孙怨不归。
春日舟行书所见
作者：文徵明
朝代：明
体裁：七言律诗

日出吴山敛雾苍，平桡十里下横塘。弄春草色偏宜远，绕竹溪流不觉长。一坞人烟自花柳，千畦麦菜间青黄。不因出郭供人事，负却风光二月强。
春日閒咏
作者：文徵明
朝代：明

时节烧灯近，羁穷独卧家。馀寒春挟纩，残困晚煎茶。土润先滋草，梅晴薄试花。新年眠食好，随分足生涯。
春日雨中
作者：文徵明
朝代：明
体裁：七言律诗

彤阁烟轻翠陆离，晓帘风急雨丝丝。情淹宿酒春愁重，坐弄残棋昼景迟。野色送青山半出，煖痕回绿草先知。老来自觉才情减，开尽梅花未有诗。
春晓曲
作者：文徵明
朝代：明
体裁：古风

翠尘沃日烟霏霏，彤光飞上千罘罳。谁家高楼锁春色，金铺约户蟠双螭。东风掠幌鸾绡动，瑶鸭兰温睡初重。起来临镜悄无言，含情自理双莺梦。梦回生怕守宫残，捲袖移鞲独自看。燕子衔春欲飞去，海棠犹自勒轻寒。帘幕垂寒朝不捲，绮疏结香春较浅。欲裁罗段作春衫，自爇薰炉熨金剪。
春晓曲
作者：文徵明
朝代：明

翠尘沃日烟霏霏，彤光飞上干罘罳。谁家高楼锁春色，金铺约户蟠双螭。东风掠幌鸾绡动，瑶鸭兰温睡初重。起来临镜悄无言，含情自理双莺梦。梦回生怕守宫残，捲袖移韝独自看。燕子衔春欲飞去，海棠犹自勒轻寒。帘幕垂寒朝不捲，绮疏结香春较浅。欲裁罗段作春衫，自爇薰垆熨金剪。
春闺
作者：文徵明
朝代：明

绿阴生寂昼迟迟，薄汗沾裳气力微。起傍曲阑垂手立，清风细细落蔷薇。
春雨漫兴
作者：文徵明
朝代：明
体裁：七言律诗

春雨萧萧草满除，春风吾亦爱吾庐。高情时诵閒居赋，老眼能抄种树书。金马昔年贫曼倩，文园今日病相如。焚香燕坐心如水，一任门多长者车。
春雨漫兴
作者：文徵明
朝代：明

春雨萧萧草满除，春风吾自爱吾庐。高情时诵閒居赋，老眼能抄种树书。金马昔年贫曼倩，文园今日病相如。焚香燕坐心如水，一任门多长者车。
是夜酌泉试宜兴吴大本所奇茶
作者：文徵明
朝代：明

醉思雪乳不能眠，活火沙瓶夜自煎。
白绢旋开阳羡月，竹符新调慧山泉。
地炉残雪贫陶穀，破屋清风病玉川。
莫道年来尘满腹，小窗寒梦已醒然。
是夜酌泉试宜兴吴大本所奇茶
作者：文徵明
朝代：明

醉思雪乳不能眠，活火沙瓶夜自煎。白绢旋开阳羡月，竹符新调慧山泉。地炉残雪贫陶谷，破屋清风病玉川。莫道年来尘满腹，小窗寒梦已醒然。
是岁闰九月再汎
作者：文徵明
朝代：明

刚喜重阳临闰月，不辞老病复登台。多情秋色依前在，有待篱花故晚开。佳节从知难再值，青山端不厌重来。画船记取横塘路，十里笙歌载月回。
是晚过行春桥玩月再赋
作者：文徵明
朝代：明
体裁：七言律诗

行春桥上月娟娟，杜若洲西宿画船。万镜不波天在水，四山沈影夜如年。已知世事皆身外，肯著閒愁到酒边。宛转清歌出林表，晚烟依约正苍然。
是晚过行春桥玩月再赋
作者：文徵明
朝代：明

行春桥上月娟娟，杜若洲西宿画船。万镜不波天在水，四山沉影夜如年。已知世事皆身外，肯着閒愁到酒边。宛转清歌出林表，晚烟依约正苍然。
晏起
作者：文徵明
朝代：明

林下将迎寡，颓然万事捐。老知閒有益，病与懒相便。残梦荒鸡外，轻寒穗帐前。从教贫到骨，不负日高眠。
晏起
作者：文徵明
朝代：明
体裁：五言律诗

林下将迎寡，颓然万事捐。老知闲有益，病与懒相便。残梦荒鸡外，轻寒繐帐前。从教贫到骨，不负日高眠。
晚意
作者：文徵明
朝代：明

风吹白苧晚凉生，乍试兰汤尚不胜。阿阁东头新月上，玉盂纤手自调冰。
晚晴
作者：文徵明
朝代：明

茆檐漠漠晚风微，曲院无人雨霁时。忽见碧窗疏影乱，一痕新月在花枝。
晚泊杨庄
作者：文徵明
朝代：明

碧云微敛四山苍，晚泊孤舟对夕阳。店舍寂寥斜带水，人家篱落尽栽桑。风烟入望知何处，鸡犬相闻自一乡。正自旅怀眠不得，数声渔唱起沧浪。
晚雨饮子重园亭
作者：文徵明
朝代：明

高斋落日偶追从，樽酒淹留一笑中。芳草满庭飞燕子，晚凉和雨在梧桐。江鱼绕箸肥烹玉，野树藏春浅映红。潦倒莫言归更缓，习家池馆爱山公。
景德寺
作者：文徵明
朝代：明

古屋无人犬护篱，偶抛尘土得幽栖。不知何福能消受，满地松阴一鸟啼。
暮春
作者：文徵明
朝代：明
体裁：七言律诗

高榆风定翠相围，天气悠扬思转微。昼阁凝香新试扇，春肌生汗欲更衣。乍闻幽鸟浑无见，时堕游丝忽漫飞。惆怅东阑寻晓梦，落花芳草已都非。
暮春
作者：文徵明
朝代：明

高榆风定翠相围，天气悠扬思转微。画阁凝香新试扇，春肌生汗欲更衣。乍闻幽鸟浑无见，时堕游丝忽漫飞。惆怅东阑寻晓梦，落花芳草已都非。
暮春二首
作者：文徵明
朝代：明

南风十日卷尘沙，吹落墙根几树花。老怯麦秋犹拥褐，病逢谷雨喜分茶。庭阴寂历梧桐转，帘影差池燕子斜。不是地偏车马绝，市喧不到野人家。林花落尽意萧然，旧喜图书病亦捐。宛转闲愁如蔓草，蹉跎春事到啼鹃。萦空淑气游丝困，停午清阴碧树圆。怪底叩门都不应，北窗无事正高眠。
暮春二首·其一
作者：文徵明
朝代：明

南风十日卷尘沙，吹落墙根几树花。老怯麦秋犹拥褐，病逢谷雨喜分茶。庭阴寂历梧桐转，帘影差池燕子斜。不是地偏车马绝，市喧不到野人家。
暮春斋居
作者：文徵明
朝代：明

翠箔昼重重，寒深雨更浓。碧鲜浮草色，闲淡敛云容。未遣愁欺病，还资静养慵。蹉跎裘褐在，强半负春秾。
暮春斋居即事
作者：文徵明
朝代：明

经旬寡人事，踪迹小窗前。暝色连残雨，春寒宿野烟。茗杯眠起味，书卷静中缘。零落梅花瘦，风吹更可怜。閒庭青草积，春半思苍茫。小雨作寒食，微风汎海棠。芳情经病减，白日废书长。何物供欹枕，萦帘一炷香。
暮春斋居即事·其一
作者：文徵明
朝代：明

经旬寡人事，踪迹小窗前。暝色连残雨，春寒宿野烟。茗杯眠起味，书卷静中缘。零落梅花瘦，风吹更可怜。
暮春斋居即事三首·其一
作者：文徵明
朝代：明
体裁：五言律诗

经旬寡人事，踪迹小窗前。暝色连残雨，春寒宿野烟。茗杯眠起味，书卷静中缘。零落梅枝瘦，风吹更可怜。
暮春斋居即事三首·其三
作者：文徵明
朝代：明
体裁：五言律诗

翠箔昼重重，寒深雨更浓。碧鲜浮草色，浅淡敛云容。未遣愁欺病，还资静养慵。蹉跎裘褐在，强半负春秾。
暮春斋居即事三首·其二
作者：文徵明
朝代：明
体裁：五言律诗

閒庭青草积，春半思苍茫。小雨作寒食，微风汎海棠。芳情经病减，白日废书长。何物供欹枕，萦帘一炷香。
暮春游石湖
作者：文徵明
朝代：明

郭外南湖一镜开，吴宫烟草暗荒台。道人不与兴亡事，只记溪名是越来。过眼诸峰应接忙，新晴草树绕湖香。不知参政移家后，若个重来问海棠。茶磨楞伽次第经，淡烟消处五湖明。一樽斜日湖亭上，閒看西山弄晚晴。
暮春游石湖·其一
作者：文徵明
朝代：明

郭外南湖一镜开，吴宫烟草暗荒台。道人不与兴亡事，只记溪名是越来。
暮春游石湖·其三
作者：文徵明
朝代：明

茶磨楞伽次第经，淡烟消处五湖明。一樽斜日湖亭上，閒看西山弄晚晴。
暮春游石湖·其二
作者：文徵明
朝代：明

过眼诸峰应接忙，新晴草树绕湖香。不知参政移家后，若个重来问海棠。
暮春雨后陈以钧邀游石湖遂登治平
作者：文徵明
朝代：明

贪看粼粼水拍堤，扁舟忽在跨塘西。千山雨过青犹滴，四月寻春绿已齐。湖上未忘经岁约，竹间觅得旧时题。晚烟十里归城路，不是桃源也自迷。
暮春（二首）
作者：文徵明
朝代：明

林花落尽意萧然，旧喜图书病亦捐。宛转闲愁如蔓草，蹉跎春事到啼鹃。萦空淑气游丝困，停午清阴碧树圆。怪底叩门都不应，北窗无事正高眠。
月夜登阊门西虹桥与子重同赋
作者：文徵明
朝代：明

白雾浮空去渺然，西虹桥上月初圆。带城灯火千家市，极目帆樯万里船。人语不分尘似海，夜寒初重水生烟。平生无限登临兴，都落风栏露楯前。
月夜葛氏墓饮酒与子重履仁同赋二首
作者：文徵明
朝代：明

明月照行路，青松起悲风。凉秋饶霜露，草木行已空。顾影不自得，起行荒寂中。道逢双石阙，知为古幽宫。古人不可见，丰碑自穹窿。上题生前爵，下表没世功。辛勤名世图，岁久已尘蒙。剔藓三过读，漫灭不可终。人生本柔脆，所恃身后公。金石且复尔，浮云安足崇。步出城西门，言登葛君墓。葛君生世时，声光盛流布。那知百年内，倏忽草头露。遗骸委空山，风雨谁一顾。寒月照玄堂，荒蒿断行路。谁应识君来，惟有青松树。见树不见人，青松乃坚固。乃知人易彫，独以婴情故。鉴此念前人，云胡复悲慕。惊风西北来，肃然动情愫。扬杯谢诸公，愿言保迟暮。
月夜葛氏墓饮酒与子重履仁同赋二首·其一
作者：文徵明
朝代：明

明月照行路，青松起悲风。凉秋饶霜露，草木行已空。顾影不自得，起行荒寂中。道逢双石阙，知为古幽宫。古人不可见，丰碑自穹窿。上题生前爵，下表没世功。辛勤名世图，岁久已尘蒙。剔藓三过读，漫灭不可终。人生本柔脆，所恃身后公。金石且复尔，浮云安足崇。
月夜葛氏墓饮酒与子重履仁同赋二首·其二
作者：文徵明
朝代：明

步出城西门，言登葛君墓。葛君生世时，声光盛流布。那知百年内，倏忽草头露。遗骸委空山，风雨谁一顾。寒月照玄堂，荒蒿断行路。谁应识君来，惟有青松树。见树不见人，青松乃坚固。乃知人易彫，独以婴情故。鉴此念前人，云胡复悲慕。惊风西北来，肃然动情愫。扬杯谢诸公，愿言保迟暮。
有怀刘协中
作者：文徵明
朝代：明

东风度幽馆，群鸟相和鸣。念子会无期，茫然过清明。春江芳草远，怀人心目惊。如何多朋友，我独傍山城。岂无樽酒欢，亦有花木荣。所怜异乡物，徒念心怔营。白云度水去，日暮山纵横。倚阑咏修竹，千里何当并。
有怀观音庵旧游
作者：文徵明
朝代：明

曲巷不容车马到，山人曾是一春留。别来空锁眠云榻，岁晚常怀听雨楼。窗外梨花应自好，壁间诗草属谁收。似闻黄叶秋逾静，憔悴无心觅旧游。
朔风
作者：文徵明
朝代：明

朔风吹惨渡江城，北雁时传塞上声。此日文章宁有益，中朝爵禄久还轻。徒闻汉室诛曹节，不见长沙召贾生。千里苍苍云日暮，更梯高阁望神京。
期陈淳不至
作者：文徵明
朝代：明

美人期不至，寂寞绕阶行。短架閒书帙，幽窗听履声。空令开竹径，深负洗茶铛。春草暮云合，梅花初月明。蹉跎残诺在，次第小诗成。未敢轻知己，终然愧后生。新年池上梦，旧雨酒边情。眼底非无客，相看意独倾。
李少宰杭中丞刘柴二光禄置酒
作者：文徵明
朝代：明

冠盖雍容总卧龙，清时吏隐大江东。黄花初过重阳节，白发来邀栗里翁。岂有声名惊四海，解忘形迹荷诸公。浮尘不到清樽畔，举扇无劳障北风。
杨仪部君谦纂述之馀颇修净业瞻对无由怅然成咏
作者：文徵明
朝代：明
体裁：七言律诗

不见高人动经月，似闻观道独澄怀。一函自课《维摩品》，百日方持白傅斋。春到梅花开小阁，梦回凉月印空阶。从知不受风尘累，二十年前已乞骸。
松雪花鸟图
作者：文徵明
朝代：明

疏篁颤叶风回枯，老枝点玉梅花初。韶华暗度人未识，幽鸟得气鸣相呼。鸟呼花舞春舒舒，髣髴生意当庭除。青红历乱粉墨渝，坐久始觉开珍图。印文依稀大稚字，知是王孙吮笔馀。王孙玉雪天人如，写生不数江南徐。高斋日暮松雪暗，野亭何处鸥波虚。百年手迹谁与辨，一笑且看行间书。
枕上闻雨有怀宜兴杭道卿
作者：文徵明
朝代：明

三更风雨闹虚檐，灯焰寥寥抱枕眠。应有旅游人不寐，凄凉莫到小楼前。
柏子潭
作者：文徵明
朝代：明

绝壑溟沉古隧长，飞楼散尽柏苍苍。空山雨露曾沾溉，春水鱼龙已奋扬。地脉何由关至治，野人犹解说先皇。只应坏碣奎文在，秋草难埋永夜光。
某比以笔劄逋缓应酬为劳且闻有露章荐留者才伯贻诗见戏辄亦用韵解嘲
作者：文徵明
朝代：明

不用浮文荐子虚，底须沧海问遗珠。若为尚作稽康累，懒慢难酬满案书。绝涧深林付窅冥，三年惭负草堂灵。青山应笑东方朔，何用俳优辱汉廷。千年处士说林逋，漫有声名达帝都。只辨梅花新句好，莫论封禅有书无。春风次第水增波，千里清淮一棹过。更恐南行劳应接，随堤新柳似新鹅。平生艺苑说荆关，点笔虽忙意却闲。何用更骑黄犊去，右丞胸次有江山。
某比以笔劄逋缓应酬为劳且闻有露章荐留者才伯贻诗见戏辄亦用韵解嘲·其一
作者：文徵明
朝代：明

不用浮文荐子虚，底须沧海问遗珠。若为尚作稽康累，懒慢难酬满案书。
某比以笔劄逋缓应酬为劳且闻有露章荐留者才伯贻诗见戏辄亦用韵解嘲·其三
作者：文徵明
朝代：明

千年处士说林逋，漫有声名达帝都。只辨梅花新句好，莫论封禅有书无。
某比以笔劄逋缓应酬为劳且闻有露章荐留者才伯贻诗见戏辄亦用韵解嘲·其二
作者：文徵明
朝代：明

绝涧深林付窅冥，三年惭负草堂灵。青山应笑东方朔，何用俳优辱汉廷。
某比以笔劄逋缓应酬为劳且闻有露章荐留者才伯贻诗见戏辄亦用韵解嘲·其五
作者：文徵明
朝代：明

平生艺苑说荆关，点笔虽忙意却闲。何用更骑黄犊去，右丞胸次有江山。
某比以笔劄逋缓应酬为劳且闻有露章荐留者才伯贻诗见戏辄亦用韵解嘲·其四
作者：文徵明
朝代：明

春风次第水增波，千里清淮一棹过。更恐南行劳应接，随堤新柳似新鹅。
柳色
作者：文徵明
朝代：明

漫说鹅儿色似油，何如杨柳绿幽幽。初收宿雨浓于染，远映新波翠欲流。十里蝉声溪上路，一痕斜照驿边楼。莫言濯濯无人爱，别有春光在御沟。
桃源图
作者：文徵明
朝代：明

桑麻鸡犬自成村，天遣渔郎得问津。世上神仙知不远，桃花只待有缘人。
梁溪道中夜行
作者：文徵明
朝代：明

雨馀新水漫，风外一帆轻。山绕湖南去，人从画里行。天空云树渺，月出暮潮平。烟霭知何处，渔歌时一声。
梨花
作者：文徵明
朝代：明

剪水凝霜妒蝶裙，曲阑风味玉清温。粉痕浥露春含泪，夜色笼烟月断魂。十里香云迷短梦，谁家细雨锁重门。洗妆见说清明近，旋典春衣置酒樽。
梨花山鹧
作者：文徵明
朝代：明

物华无赖酒初醒，奕奕梨花照晚晴。怪底山禽啼不歇，十分春色近清明。
楞伽寺湖山楼
作者：文徵明
朝代：明

石湖春尽水交流，来上支公百尺楼。尊酒吟分茶磨雨，疏帘横捲越城秋。一窗粉墨开图画，葛里风烟入卧游。正是倚阑愁绝处，不禁长笛起沧洲。
次韵九逵山中步月
作者：文徵明
朝代：明
体裁：七言律诗

黄叶萧萧没断踪，风将牢落入穷冬。三更酒醒人何处，千里月明山自重。远水浮村微见火，碧烟藏寺但闻钟。知君逸思难分付，都属寻诗七尺筇。
次韵九逵阻雨
作者：文徵明
朝代：明

飘风终夕号，客子念明发。愁闻雨萧萧，况听泥滑滑。流潦失牛马，春云暗城阙。昨日青枫根，已逐沙痕没。不堪行路忧，中夜生华发。四月尚重裘，怪事吁可咄。慌忽梦吴江，香羹荐春鳜。非关重土思，远道心迫卒。
次韵吴德徵先生江南弄
作者：文徵明
朝代：明

烟霏晓色彤楼开，美人倚醉临妆台。韶华孰驻颜如玉，镜里年光转朱毂。春风江岸蘼芜绿，落尽閒花绮尘馥。翠屏自度春寒曲，帘箔重重燕双宿。
次韵喜雨
作者：文徵明
朝代：明
体裁：五言律诗

睡起风吹面，高楼急雨来。新凉花竹喜，残病郁蒸开。隔水荒烟合，长空独鸟回。佳人应按曲，白苧是初裁。
次韵孙太初秋夜汎月之作
作者：文徵明
朝代：明

烟敛依依树，鸥飞漠漠田。短箫吹夜月，高兴落江天。远火摇轻浪，跳鱼惊过船。良辰不易得，吾敢卜明年。
次韵履仁春江即事
作者：文徵明
朝代：明

二月江南黄鸟鸣，春江千里绿波平。
朱甍碧瓦参差去，水荇兰苕次第生。
风外秋千何处笑，日斜钟鼓隔花晴。
洞庭烟霭孤舟远，茂苑芳菲万井明。
唱断竹枝空复恨，流连芳草不胜情。
何时载酒横塘去，共听吴娃打桨声。
次韵履仁春江即事
作者：文徵明
朝代：明

二月江南黄鸟鸣，春江千里绿波平。朱甍碧瓦参差去，水荇兰苕次第生。风外鞦韆何处笑，日斜钟鼓隔花晴。洞庭烟霭孤舟远，茂苑芳菲万井明。唱断竹枝空复恨，流连芳草不胜情。何时载酒横塘去，共听吴娃打桨声。
次韵毛大参辞召有感之作
作者：文徵明
朝代：明

十载中朝仕有声，青云末路更收名。久知元亮多高韵，聊托嵇康事养生。尊酒风流青鬓在，草堂归计绿阴成。君恩不与尘心断，回首江湖万里情。桑梓栖迟已有年，可能骑马负春田。九天雨露双龙诏，满地江湖一钓船。晓起青山供短笏，雨馀修竹长新鞭。投间不落幽居事，一任浮云过眼前。
次韵毛大参辞召有感之作·其一
作者：文徵明
朝代：明

十载中朝仕有声，青云末路更收名。久知元亮多高韵，聊托嵇康事养生。尊酒风流青鬓在，草堂归计绿阴成。君恩不与尘心断，回首江湖万里情。
次韵毛大参辞召有感之作·其二
作者：文徵明
朝代：明

桑梓栖迟已有年，可能骑马负春田。九天雨露双龙诏，满地江湖一钓船。晓起青山供短笏，雨馀修竹长新鞭。投间不落幽居事，一任浮云过眼前。
次韵王秉之新庄书事
作者：文徵明
朝代：明
体裁：七言律诗

背郭通村小筑居，任心还往乐何如。山中旧业千头橘，水面新租十亩鱼。未遂隐谋聊避俗，不忘壮志有藏书。抱衾曾借西斋榻，回首题诗十载馀。
次韵答九逵见寄
作者：文徵明
朝代：明

季子徒存舌，相如已倦游。人方誇北苑，吾自爱东丘。病卧吴门雨，遥怜震泽秋。渚云淹暮景，江草识离忧。朴学难为用，微名费屡求。千金怀敝帚，半夜失藏舟。伏枥馀初志，投襦愧本谋。网罗空自密，零落不堪收。
次韵答希哲见怀兼乞草书
作者：文徵明
朝代：明
体裁：七言律诗

墙外车音寂不闻，閒缘谁解病中纷。凉风著急吹芳树，落日含情咏碧云。高谊乍违黄叔度，清篇先枉沈休文。秋来定有临池兴，榻得鹅群倘见分。
次韵答希哲见怀兼乞草书
作者：文徵明
朝代：明

墙外车音寂不闻，閒缘谁解病中纷。凉风著意吹芳树，落日含情咏碧云。高谊乍违黄叔度，清篇先枉沈休文。秋来定有临池兴，榻得鹅群傥见分。
次韵荅唐云卿礼部二首
作者：文徵明
朝代：明

关河岁晏客衣单，满鬓秋风裹鹖冠。尘土自怜疲马倦，江湖谁念白鸥寒。去来信有天机在，阅历方知道路难。憔悴不忘飘泊处，方舟冰雪潞河干。漂泊东吴万里船，漫劳诗帖慰穷年。君知世有东方朔，我愧身非鲁仲连。梦断五湖天渺渺，愁悬双杵月娟娟。相逢总是羁栖者，目送飞鸿共黯然。
次韵荅唐云卿礼部二首·其一
作者：文徵明
朝代：明

关河岁晏客衣单，满鬓秋风裹鹖冠。尘土自怜疲马倦，江湖谁念白鸥寒。去来信有天机在，阅历方知道路难。憔悴不忘飘泊处，方舟冰雪潞河干。
次韵荅唐云卿礼部二首·其二
作者：文徵明
朝代：明

漂泊东吴万里船，漫劳诗帖慰穷年。君知世有东方朔，我愧身非鲁仲连。梦断五湖天渺渺，愁悬双杵月娟娟。相逢总是羁栖者，目送飞鸿共黯然。
次韵荅子重东城见怀之作
作者：文徵明
朝代：明

愁云薄层汉，北雁鸣羁栖。天寒霜雪繁，零叶被长堤。远洲宿修莽，曲路纷留荑。南窗梦佳人，觉来隔山溪。幽期不得将，日暮闻莎鸡。秋风日已至，兰舟一何稽。忧思无能解，起行涉荒畦。独言畴与晤，樽酒为谁携。终然无所适，归来对青藜。素书自何来，展读情更悽。人生贵恊志，何用悲秦齐。结交不从中，对面分云泥。
次韵荅子重新春见怀
作者：文徵明
朝代：明

樽酒离怀强自开，长歌宛转胜悲哀。梅花不与春光在，茅屋相将燕子来。十日残寒风约雨，一痕新绿水生苔。相思忽唱江南曲，白苧含香取次裁。
次韵荅张西峰少参
作者：文徵明
朝代：明

司空揣分自宜休，元亮无心任去留。四海何人怜白发，百年吾道有沧洲。破除尘梦惺惺在，点检山林事事幽。即去已输君一着，十年前与白云游。
次韵荅徐子容学士见怀三首
作者：文徵明
朝代：明

解却从前供奉衣，朝行除籍简书稀。非关疏拙明时弃，自惜驱驰雅志违。飘泊又惊年欲暮，蹉跎再见月流辉。玉堂学士青云上，也念天涯人未归。霜华惨淡袭征衣，关朔萧条雁影稀。游子天涯苦行役，故人岁晚惜分违。还家短梦秋无赖，伴客残缸夜有辉。犹胜前时羸马上，满头风雪趁朝归。南来拂拭芰荷衣，旋觉沙尘出郭稀。我已去来无复恋，天于人事每多违。流澌十月关河冷，积雪千山草木辉。想见幽居无限好，春风应待主人归。
次韵荅徐子容学士见怀三首·其一
作者：文徵明
朝代：明

解却从前供奉衣，朝行除籍简书稀。非关疏拙明时弃，自惜驱驰雅志违。飘泊又惊年欲暮，蹉跎再见月流辉。玉堂学士青云上，也念天涯人未归。
次韵荅徐子容学士见怀三首·其三
作者：文徵明
朝代：明

南来拂拭芰荷衣，旋觉沙尘出郭稀。我已去来无复恋，天于人事每多违。流澌十月关河冷，积雪千山草木辉。想见幽居无限好，春风应待主人归。
次韵荅徐子容学士见怀三首·其二
作者：文徵明
朝代：明

霜华惨淡袭征衣，关朔萧条雁影稀。游子天涯苦行役，故人岁晚惜分违。还家短梦秋无赖，伴客残缸夜有辉。犹胜前时羸马上，满头风雪趁朝归。
次韵陈以可观莳秧
作者：文徵明
朝代：明
体裁：五言律诗

妻孥空舍出，秧稻及时明。匝岸清歌动，分畦翠浪生。田家自村乐，岁事卜蛙声。惭愧城中客，长腰饭玉粳。
次韵题子畏所画黄茆小景
作者：文徵明
朝代：明

斜日翻波山倒浸，晚晴幻出西南胜。绝岛双螺树色浮，遥天一线鸥飞剩。谁剪吴淞尺纸间，唐君胸有洞庭山。古藤危磴黄茆渚，细草荒宫消夏湾。我生无缘空梦堕，三十年来蚁旋磨。睡起窗前展画看，恍然垂手矶头坐。湖山宜雨亦宜晴，春色茏葱秋月明。知君作画不是画，分明诗境但无声。古称诗画无彼此，以口传心还应指。从君欲下一转语，何人会吸西江水。
次韵题子畏所画黄茆小景
作者：文徵明
朝代：明
体裁：古风

斜日翻波山倒浸，晚晴钩出西南胜。绝岛双螺树色浮，遥天一线鸥飞剩。谁剪吴淞尺纸间，唐君胸有洞庭山。古藤危磴黄茆渚，细草荒宫消夏湾。我生无缘空梦堕，三十年来蚁旋磨。睡起窗前展画看，慌然垂手矶头坐。湖山宜雨亦宜晴，春色茏葱秋月明。知君作画不是画，分明诗境但无声。古称诗画无彼此，以口传心还应指。从君欲下一转语，何人会吸西江水。
次韵题王山农墨梅
作者：文徵明
朝代：明

西湖老树凌风霜，敷英奕奕先群芳。贞姿不作儿女态，炯然冰玉生寒芒。穷寒袭人肤欲裂，幽人自咏孤山雪。至今秀句落人间，暗香浮动黄昏月。却恨无人续高韵，墨痕聊寄江南信。不关素质暗缁尘，刚爱铅煤点新鬓。恍疑寒影照昏缸，刻画无盐谁滥觞。逃禅已远嗣者寡，彷佛尚寄山农王。山农何处骨已冷，展卷令人双目醒。何因为唤玉妃魂，极目晴波湖万顷。
次韵题王山农墨梅
作者：文徵明
朝代：明
体裁：古风

西湖老树凌风霜，敷英奕奕先群芳。贞姿不作儿女态，烱然冰玉生寒芒。穷寒袭人肤欲裂，幽人自咏孤山雪。至今秀句落人间，暗香浮动黄昏月。却恨无人续高韵，墨痕聊寄江南信。不关素质暗缁尘，刚爱铅煤点新鬓。慌疑寒影照昏釭，刻画无盐谁滥觞。逃禅已远嗣者寡，彷佛尚记山农王。山农何处骨已冷，展卷令人双目醒。何因为唤玉妃魂，极目晴波湖万顷。
汎舟
作者：文徵明
朝代：明

江上疏疏梅子雨，烟中袅袅竹枝歌。暖风初汎青莲舫，斜日轻摇绿玉波。南浦春光啼鸟寂，西来山色过桥多。美人只在横塘曲，手把芙蓉奈远何。
汛湖
作者：文徵明
朝代：明
体裁：七言律诗

春尽南湖碧玉流，故人湖上共夷犹。平桡野渡沿青草，叠鼓中川起白鸥。云日霏霏梅子雨，风蒲猎猎藕花洲。行春桥外山千叠，尽逐波光上綵舟。
江城子·陈氏牡丹盛开而不速客戏作
作者：文徵明
朝代：明
体裁：词

东风已到牡丹花。锦蒸霞。玉笼纱。应是春韶、妆点贵人家。去岁花时人在病，深负却，好铅华。而今准拟醉琵琶。鼓须挝。酒须赊。莫待风吹、委地作泥沙。却笑东君杀风景，刚办得，一杯茶。
江船对月效乐天何处难忘酒
作者：文徵明
朝代：明

何处难忘酒，江船对月时。风声传笑语，波影散须眉。远火山浮动，明河天倒垂。此时无一盏，水月负佳期。
江船对月效乐天何处难忘酒
作者：文徵明
朝代：明
体裁：五言律诗

何处难忘酒，江船对月时。风声传语笑，波影散须眉。远火山浮动，明河天倒垂。此时无一盏，水月负佳期。
江阴道中赋赠王禄之
作者：文徵明
朝代：明
体裁：七言律诗

春水浮烟柳映空，兰舟西下两人同。等閒机事楸枰外，咫尺江山画笥中。一笑头颅忘我老，百年家世与君通。不眠共理平生语，落尽灯花月满篷。
池上
作者：文徵明
朝代：明
体裁：七言绝句

单鸠唤雨双鸠晴，池上柳花纵复横。好风忽卷读书幔，及君到时春水生。
汤右卿寄十月菊
作者：文徵明
朝代：明
体裁：七言律诗

奕奕秋光照眼新，扁舟来自楚江滨。多君珍重黄金赠，老我衰迟白发新。应是晚香同臭味，故教寒艳发清真。谁言已落重阳后，十月江南正小春。
汤子重赴南雍
作者：文徵明
朝代：明
体裁：七言律诗

望望金陵路不遥，故人西上木兰桡。春风贳酒丹阳郭，明月题诗白下桥。壮志君方事行役，暮年吾每恋亲交。江城雪后梅花尽，无限殷勤在柳条。
沧浪池上
作者：文徵明
朝代：明

杨柳阴阴十亩塘，昔人从此咏沧浪。
春风依旧吹芳杜，陈迹无多半夕阳。
积雨经时荒渚断，跳鱼一聚晚波凉。
渺然诗思江湖近，便欲相携上野航。
沧浪池上
作者：文徵明
朝代：明

杨柳阴阴十亩塘，昔人曾此咏沧浪。春风依旧吹芳杜，陈迹无多半夕阳。积雨经时荒渚断，跳鱼一聚晚波凉。渺然诗思江湖近，便欲相携上野航。
泊舟泗上看月
作者：文徵明
朝代：明

停舟清泗兴无涯，夜起蓬窗看月华。灏气一涵开玉府，镜光千道走金蛇。碧空颠倒山流翠，白石巉岩浪蹙花。酒醒分明天上坐，更从何处觅星槎。
泊鲁桥次九逵韵
作者：文徵明
朝代：明

落帆鲁桥口，意行还自阻。尝闻鲁获麟，西狩此其所。去鲁今千年，秋风几离黍。扁舟春已深，游子歌白苧。垂荫满芳洲，清湍激回渚。落日下西皋，苍然见平楚。归鸟飞已稀，野寺钟初杵。不知水堰开，夜听舟人语。嗟余老无成，白发事行旅。明发不得休，晨飧带沙煮。
洞庭东山诗七首 其一 太湖
作者：文徵明
朝代：明

沙渚依依云不动，风烟漠漠鸟飞回。横空暝色翻波去，绝岛秋声绕树来。今古奔腾疑地尽，东南伟丽自天开。眼中浩荡扁舟在，欲唤鸱夷酹一杯。
洞庭东山诗七首 其七 游洞庭将归再赋
作者：文徵明
朝代：明

城中遥指一螺苍，到此依然自一乡。晓鼓隔溪渔作市，秋风吹枳橘连墙。名山更倚湖增胜，清赏刚临月有光。正尔会心空又去，不如僧住竹间房。
洞庭东山诗七首 其三 宿静观楼
作者：文徵明
朝代：明

抱被何缘三宿恋，烧灯一笑两人俱。秋山破梦风生树，夜水明楼月在湖。尽占物华知地胜，时闻人语觉村孤。不烦诗句追清赏，太史楣间记是阇。
洞庭东山诗七首 其二 百街岭
作者：文徵明
朝代：明

遥街百磴转嵚嵜，落日扶舆下岭迟。与树蔽亏湖冉冉，因山高下屋累累。俭勤成俗从知富，灵秀钟人信有奇。十载一行殊恨晚，分金不见橘黄时。
洞庭东山诗七首 其五 宿灵源寺
作者：文徵明
朝代：明

夜随钟梵入灵源，一笑虚堂解带眠。旋接僧谈多旧识，偶依禅榻岂前缘。离离松桧摇山月，兀兀楼台宿暝烟。尘句何年传到此，篝灯试读已茫然。
洞庭东山诗七首 其六 翠峰寺
作者：文徵明
朝代：明

空翠夹舆松十里，断碑横路寺千年。遗踪见说降龙井，裹茗来尝悟道泉。伏腊满山收橘柚，蒲团倚户泊云烟。书生分愿无过此，悔不曾参雪窦禅。
洞庭东山诗七首 其四 游能仁弥勒
作者：文徵明
朝代：明

郁然台殿锁芙蓉，见客山僧自打钟。小槛浮空秋水阁，虚庭随影夕阳松。泗州名在池无塔，饭石师归寺有峰。欲扫南墙留半偈，白云回首愧尘踪。
洞庭东山诗七首·太湖
作者：文徵明
朝代：明

沙渚依依云不动，风烟漠漠鸟飞回。横空暝色翻波去，绝岛秋声绕树来。今古奔腾疑地尽，东南伟丽自天开。眼中浩荡扁舟在，欲唤鸱夷酹一杯。遥街百磴转嵚嵜，落日扶舆下岭迟。与树蔽亏湖冉冉，因山高下屋累累。俭勤成俗从知富，灵秀钟人信有奇。十载一行殊恨晚，分金不见橘黄时。抱被何缘三宿恋，烧灯一笑两人俱。秋山破梦风生树，夜水明楼月在湖。尽占物华知地胜，时闻人语觉村孤。不烦诗句追清赏，太史楣间记是阇。郁然台殿锁芙蓉，见客山僧自打钟。小槛浮空秋水阁，虚庭随影夕阳松。泗州名在池无塔，饭石师归寺有峰。欲扫南墙留半偈，白云回首愧尘踪。夜随钟梵入灵源，一笑虚堂解带眠。旋接僧谈多旧识，偶依禅榻岂前缘。离离松桧摇山月，兀兀楼台宿暝烟。尘句何年传到此，篝灯试读已茫然。空翠夹舆松十里，断碑横路寺千年。遗踪见说降龙井，裹茗来尝悟道泉。伏腊满山收橘柚，蒲团倚户泊云烟。书生分愿无过此，悔不曾参雪窦禅。城中遥指一螺苍，到此依然自一乡。晓鼓隔溪渔作市，秋风吹枳橘连墙。名山更倚湖增胜，清赏刚临月有光。正尔会心空又去，不如僧住竹间房。
济上闻笛
作者：文徵明
朝代：明

关山不隔梅花梦，吹破乡愁笛里春。夜水不波残月上，江湖多少未眠人。
清明日陈淳过访
作者：文徵明
朝代：明

愁病春来次第加，清明寂寞类僧家。留人野饭新挑菜，乞火邻墙旋煮茶。晴日檐楹杨柳色，微风帘幕海棠花。故人念我能相过，不遣良辰负物华。
渡江
作者：文徵明
朝代：明

天上仙人七宝幢，玉堂云雾隔晴窗。小山桂树空招隐，秋水芙蓉又渡江。李广不逢真有数，黄香何用号无双。石头城下西风急，笑对青萍倒玉缸。
渡江
作者：文徵明
朝代：明

晓㴑龙江三百里，蒹葭漠漠首重回。天连旧禁青云绕，日出中流白雾开。满目秋光聊北渡，随舟山色更东来。分明记得盘游地，一抹苍烟是凤台。
渡江
作者：文徵明
朝代：明
体裁：七言律诗

晓溯龙江三百里，蒹葭漠漠首重回。天连旧禁青云绕，日出中流白雾开。满目秋光聊北渡，随舟山色更东来。分明记得盘游地，一抹苍烟是凤台。
游吴氏东庄题赠嗣业
作者：文徵明
朝代：明
体裁：七言律诗

渺然城郭见江乡，十里清阴护草堂。知乐漫追池上迹，振衣还上竹边冈。东郊春色初啼鸟，前辈风流几夕阳。有约明朝汎新水，菱濠堪著野人航。
游幻住庵
作者：文徵明
朝代：明

行行西郭两牛鸣，路转桥横得化城。深巷鸟啼山木暗，清溪日暖白烟生。兴怀往哲悲陈迹，每到空门损世情。坐恋蒲团留不得，碧云回首暮钟声。
游慧山
作者：文徵明
朝代：明
体裁：古风

忆得新秋慧山路，小舰归来及秋暮。东行不负酌泉盟，一笑再理登山屦。山中草木渐衰歇，依旧灵泉雪流乳。肠胃聊煎肉食腥，须眉净洗京尘污。雅致仍携小笕茶，旧游愧读南墙句。墨痕凌乱犹昨日，老衲依稀说前度。三旬才到一何稽，一月两番无乃屡。人情嗜好信有偏，至理自知非可谕。我生自谓万缘轻，泉石娱人却成痼。那能过此但空归，纵不可留须一戽。小奚解事走相从，瓶罂预洁提泉具。斜阳一抹滞奔程，好奇正得舟人怒。回视舟人笑不言，就中有理无相苦。
游支硎天平诸山
作者：文徵明
朝代：明
体裁：七言律诗

麦陇风微燕子斜，雨晴云日丽江沙。遥寻支遁烟中寺，初见天平道上花。过眼溪山劳应接，方春草树发光华。夕阳半岭归舆急，惭愧城中自有家。
游治平寺
作者：文徵明
朝代：明
体裁：五言律诗

落日淹游艇，循山小径迂。避喧欣得寺，择胜旋开厨。偃树斜侵磴，横冈远带湖。过春才十日，碧荫已扶疏。
游灵岩登琴台
作者：文徵明
朝代：明

参差莲宇逐飞埃，断础荒基夕照开。青草欲埋山下路，白头曾及劫前来。五湖对酒真如掌，千载鸣琴尚有台。乔木蔽空回首尽，老僧犹自护松栽。
游西山诗十二首 其一 早出阜城马上作
作者：文徵明
朝代：明

有约城西散冶情，春风辍直下承明。清时自得閒官味，胜日难能乐事并。马首年光新柳色，烟中兰若远钟声。悠悠歧路何须问，且向白云深处行。
游西山诗十二首 其七 游普福寺观道傍石涧寻源至五花阁
作者：文徵明
朝代：明

道傍飞涧玉淙淙，下马寻源到上方。怒沫洒空经雨急，洑流何处出云长。有时激石闻琴筑，便欲沿洄汎羽觞。还约夜凉明月上，五花阁下听沧浪。
游西山诗十二首 其三 来青轩
作者：文徵明
朝代：明

寂寂云堂车马稀，高明不受短墙围。好山宛转双排闼，胜日登临一振衣。望里风烟晴更远，坐来尘土暮还稀。松间白鹤如嫌客，顾影翩然忽自飞。
游西山诗十二首 其九 吕公洞
作者：文徵明
朝代：明

何时神斧擘幽崖，古窦春云福地开。翠壁未磨耶律字，石床曾卧吕公来。阴寒四面凝苍雪，秀色千年蚀紫苔。凡骨未仙留不得，刚风吹下夕阳台。
游西山诗十二首 其二 登香山
作者：文徵明
朝代：明

指点风烟欲上迷，却闻钟梵得招提。青松四面云藏屋，翠壁千寻石作梯。满地落花啼鸟寂，倚阑斜日乱山低。去来不用留诗句，多少苍苔没旧题。
游西山诗十二首 其五 碧云寺
作者：文徵明
朝代：明

翠殿朱扉翔紫清，璇题金榜日晶晶。青莲宛转开仙界，玉阙分明入化城。双涧循除鸣佩玦，三花拂槛映幡旌。贵人一去无消息，野老依稀识姓名。
游西山诗十二首 其八 歇马望湖亭
作者：文徵明
朝代：明

寺前杨柳绿阴浓，槛外晴湖白映空。客子长途嘶倦马，夕阳高阁送飞鸿。即看野色浮天际，已觉扁舟落掌中。三月燕南花满地，春光都在五云东。
游西山诗十二首 其六 宿弘济院
作者：文徵明
朝代：明

一龛灯火宿山寮，人静方知上界高。阁外千峰寒吐月，空中群木夜鸣涛。不愁云雾衣裳冷，秪觉烟霞应接劳。辛苦忙缘难解脱，五更清梦破云璈。
游西山诗十二首 其十 功德寺
作者：文徵明
朝代：明

西来禅观两牛鸣，曾是宣王玉辇行。宝地到今遗路寝，山僧犹及见鸾旌。琅函万品黄金字，飞阁千寻白玉楹。头白中官无复事，夕阳相对说承平。
游西山诗十二首 其十一 玉泉亭
作者：文徵明
朝代：明

爱此寒泉玉一泓，解鞍来上玉泉亭。潜通北极流虹白，俯视西山落镜清。最喜须眉摇绿净，忍将缨足濯清泠。马头无限红尘梦，总到阑干曲畔醒。
游西山诗十二首 其十二 西湖
作者：文徵明
朝代：明

春湖落日水拖蓝，天影楼台上下涵。十里青山行画里，双飞白鸟似江南。思家忽动扁舟兴，顾影深怀短绶惭。不尽平生淹恋意，绿阴深处更停骖。
游西山诗十二首 其四 香山历九折坂至弘光寺
作者：文徵明
朝代：明

偃月池边宝刹鲜，不知赐额自何年。行从九折云中坂，来结三生物外缘。岁久松杉巢白鹤，春晴楼阁涌青莲。谁言好景僧能占，总落游人眼界前。
游西山诗十二首·早出阜城马上作
作者：文徵明
朝代：明

有约城西散冶情，春风辍直下承明。清时自得閒官味，胜日难能乐事并。马首年光新柳色，烟中兰若远钟声。悠悠歧路何须问，且向白云深处行。指点风烟欲上迷，却闻钟梵得招提。青松四面云藏屋，翠壁千寻石作梯。满地落花啼鸟寂，倚阑斜日乱山低。去来不用留诗句，多少苍苔没旧题。寂寂云堂车马稀，高明不受短墙围。好山宛转双排闼，胜日登临一振衣。望里风烟晴更远，坐来尘土暮还稀。松间白鹤如嫌客，顾影翩然忽自飞。偃月池边宝刹鲜，不知赐额自何年。行从九折云中坂，来结三生物外缘。岁久松杉巢白鹤，春晴楼阁涌青莲。谁言好景僧能占，总落游人眼界前。翠殿朱扉翔紫清，璇题金榜日晶晶。青莲宛转开仙界，玉阙分明入化城。双涧循除鸣佩玦，三花拂槛映幡旌。贵人一去无消息，野老依稀识姓名。一龛灯火宿山寮，人静方知上界高。阁外千峰寒吐月，空中群木夜鸣涛。不愁云雾衣裳冷，秪觉烟霞应接劳。辛苦忙缘难解脱，五更清梦破云璈。道傍飞涧玉淙淙，下马寻源到上方。怒沫洒空经雨急，洑流何处出云长。有时激石闻琴筑，便欲沿洄汎羽觞。还约夜凉明月上，五花阁下听沧浪。寺前杨柳绿阴浓，槛外晴湖白映空。客子长途嘶倦马，夕阳高阁送飞鸿。即看野色浮天际，已觉扁舟落掌中。三月燕南花满地，春光都在五云东。何时神斧擘幽崖，古窦春云福地开。翠壁未磨耶律字，石床曾卧吕公来。阴寒四面凝苍雪，秀色千年蚀紫苔。凡骨未仙留不得，刚风吹下夕阳台。西来禅观两牛鸣，曾是宣王玉辇行。宝地到今遗路寝，山僧犹及见鸾旌。琅函万品黄金字，飞阁千寻白玉楹。头白中官无复事，夕阳相对说承平。爱此寒泉玉一泓，解鞍来上玉泉亭。潜通北极流虹白，俯视西山落镜清。最喜须眉摇绿净，忍将缨足濯清泠。马头无限红尘梦，总到阑干曲畔醒。春湖落日水拖蓝，天影楼台上下涵。十里青山行画里，双飞白鸟似江南。思家忽动扁舟兴，顾影深怀短绶惭。不尽平生淹恋意，绿阴深处更停骖。
游西苑
作者：文徵明
朝代：明

宛转瀛洲带幔坡，蜷玉蝀压银河。
广寒遥见空中树，太液微生雨后波。
云卷红妆千步障，风吹琼盖万年柯。
太平见说宸游简，驰道青青长薜萝。